lemmikloom | Head lasteraamatud\nPosts tagged ‘lemmikloom’\nLaura Merirand “Rasmus ja Flip”\nRasmus on poiss, kes on juba ammu unistanud oma koerast ning nüüd ta suur soov täitubki. Ta saab endale kutsika, kelle tõunimetus on Cavalier King Charles spanjel ning kellele Rasmus paneb nimeks Flip.\nRaamatus vahelduvad poisi mõtted kutsika omadega. Kirjeldatakse, kuidas harjub koer uue koduga ning millised üllatused ootavad ees noort koerapidajat.\nJuttu tuleb Rasmuse ja Flipi uutest tutvustest tänavatel, loomaarsti juures käigust, esimesest koertekooli tunnist ja paljust muust. Igav neil kahel sõbral juba ei hakka!\nSee lugu sobib hästi kõigile loomasõpradele, aga igal juhul võiksid selle raamatu läbi lugeda kõik need lapsed, kes plaanivad endale koera võtta. Tegu on elutruu raamatuga, mis annab aimu, mis ootab ees last, kes koeraomanikuks saab.\nLisaks toredale sisule on kunstnik Kadri Ilves joonistanud raamatule mõnusad pastelsed pildid.\nVäike Vunts ei mäletanud, millal tal viimati kõht täis oli. Sellest võis olla möödas päev, kaks või rohkemgi. Varem polnud tema piimakauss kunagi päris tühjaks saanud. Pruukis tal sealt kas või natuke ära limpsida, kui tulid jalad ja kauss valati uuesti täis…\nNii kurvalt algab raamat väikesest kassipojast nimega Väike Vunts. Õnneks on kiisukeses piisavalt julgust, minna õue seiklema.\nMaailma uudistava ja hirmunud kassikese haarab oma küüniste vahele kotkas ja viib oma pessa. Kuid selgub, et suurte küünistega lind ei ole sugugi pahatahtlik ja tänu temale lõpeb kiisukese seiklus väga hästi. Mis seal täpselt juhtus, ei tahaks küll ette ära rääkida.\nÄärmiselt armsate Catherine Zaripi illustratsioonidega õnneliku lõpuga lugu, mis sobib väga hästi nii unejutuks väiksematele kui ise lugemiseks algajale lugejale.


LUGEMISVARA: So Good They Can't Ignore You: Why Skills Trump Passion in the Quest for Work You Love | Sammhaaval\nLUGEMISVARA: So Good They Can’t Ignore You: Why Skills Trump Passion in the Quest for Work You Love\nSattusin Cal Newporti raamatut “So Good They Can’t Ignore You: Why Skills Trump Passion in the Quest for Work You Love” lugema juba kuumal südasuvel, kui Madis Müür parajasti finantsvabaduse kui eesmärgi teemal räntis. Tagantjärele võib seda juba pidada tema “30-aastaselt miljonäriks” artikli eelmänguks, sest puudutab samuti professionaalse arengu teadlikku kiirendamist. Tsiteerin:\nPaljudel meist ei ole nii “vedanud,” et praegune töö meeldiks. Ebameeldivus võib vabalt ka taanduda sellele, et me ei ole seda endale huvitavaks veel mõelnud. Näiteks olen olnud üks Eesti edukamaid pokkerimängijaid ligi €600k teenistusega, aga alguses ei saanud sellele alale väga pihtagi, kindlasti polnud tegu mu unistuste alaga. Algus läks vaevaliselt ja vastumeelselt, polnud koolis ja ülikoolis õppinud õppima ja vastutust võtma veel. Nägin lihtsalt, et pokker võiks minu eeldustega sobida (lihtne matemaatika on minu teema), arenguvõimalusi oli palju, teenistuslagi päris kõrgel, väljakutseid kõvasti ja mõtlesingi selle endale huvitavaks. Alguses tegelesin valdkonna sees lihtsamate tegevustega, mis mugavustsoonis juba olid, aga nii oli teenistus tilluke. Hakkasin sundisima ennast tähtsamaid oskuseid arendama, mugavustsooni laiendama, et enda produktiivsust oluliselt tõsta, nii hakkas ka teenistus väga kiirelt lumepallina kasvama. Niimoodi hakkasid eesmärgid järjest täituma, süües kasvas isu ja mingi hetk ma juba nautisin täiel rinnal seda ala, tulid ka väga ägedad tulemused. See oli enda teadliku suunamise tulemus, et see ala meeldima hakkas. Alati on lihtne öelda, et mulle miski ei meeldi ja esimeste raskuste peale püss põõsasse visata. (allikas)\nSeega kes tervet raamatut läbi lugeda ei viitsi, võib need kaks artiklit ette võtta ja keskne idee ongi juba väga laias laastus käes. Kelle jaoks aga kodumaiste prohvetite lugemine liiga lihtsakoeline tundub, võib Newporti teose kallal ka näkitsema hakata, sest iseenesest pole see pikk ega raske lugemine. Pigem võiks see veel tubli poole lühemgi olla, sest autor kordab oma ahhaa-momente üha uuesti ja uuesti üle (et ikka tuhmimalegi lugejale iva peakolu sisse tampida).\nTulles tagasi meeldiva töö otsingute juurde, loodab meist ilmselt enamik, et kuskil ootab teda ideaalne töö, kus kõik mured kaovad ning alles jääb vaid lakkamatu õnnetaevas ja rahuldustunne. Selleks tuleb see õige koht vaid üles leida. Järele mõtlema hakates kõlab see kahtlaselt sarnaselt ettekujutusega, et kuskil ootab meid see täiuslik õige inimene, kellega suhe on igasuguse pingutuseta üks romantikvaht ning ainsad tülid tekivad selle üle, kumb teist rohkem armastab.\nMis on täielik seesamunegi, saate ilmselt isegi aru. Täpselt nagu hea suhe nõuab tööd ja õppimist, ei kuku ka hea töö meile iseenesest kuskilt sülle, kohe kui me enda jaoks õige suuna välja oleme valinud (puhtteoreetilistele ettekujutustele tuginedes muidugi). Hea uudis on see, et hea töö jaoks ei pea siis jumalikku valgustust või vedamist ootama jääma, vaid saab selle endale õige mõtteviisiga ise luua (või välja töötada).\nPõhimõtteliselt on raamat kokku võetav kolme lausega.\nIdeaalse töö otsingud on mõttetud ning meile müüdav leia-oma-kirg narratiiv vigane ja võib öelda, et suisa kahjulik.\nÕigest tööst on olulisem õigesti töötamine.\nHea karjääri jaoks on vaja teadlikult arendada oma väärtuslikke karjäärioskusi, sest enamik inimesi seda üle teatud baastaseme ei tee.\nNüüd aga kõigest järgemööda.\nOtsast pihta hakates kummutab autor esimese asjana müüdi ideaalsest tööst või oma kire leidmisest, mis on võtnud vaat et toksilised mõõtmed. Olen minagi heidelnud neis ma-endiselt-ei-tea-kelleks-ma-suurena-saada-tahan hingepiinades, mistõttu mõjus vastupidine lähenemine paraja heurekana.\nNewport toob välja, et oma kire järgimine on hobusekaka, sest meil enamikul tegelikult pole mingeid erilisi praktilisi kirglikke kutsumusi ning ülejäänud valikute seast abstraktsel teoreetilisel tasemel kire väljavalimine ei tööta. Kui noorte käest küsida, mis on nende huvid või kirg, ei oskaks enamik neist peale sarjade, toidu või äärmisel juhul mõne lihtsama hobi midagi välja tuua.\nHea karjäär ei tule taevast ning asjad muutuvad huvitavaks alles teatud taseme saavutamisel – erinevalt Müürist ei nimeta Newport seda asjade huvitavaks mõtlemiseks, vaid nendib lihtsalt, et me naudime tegevusi, milles oleme saavutanud teatud oskuste taseme. Sa ei pea leidma ideaalset eriala või tööd, et leida tööõnne, vaid pead leidma uue vaatenurga olemasolevale tööle.\nTöö, karjäär ja kutsumus – töö on moodus arvete maksmiseks, karjäär on teekond üha parema töö suunas ning kutsumus on oluline osa sinu elust ja identiteedist. Enamik inimesi samastub üsna selgelt ühega neist kolmest kategooriast. Samas ei ole uuringud leidnud mingit seost töö prestiiži või tasuvuse ja kutsumusena identifitseerimise vahel – sa võid olla kutsumusega koristaja või arst, kes teeb seda vaid arvete maksmiseks. Võti on kuskil mujal: siin tulebki mängu meisterlikkuse mõtteviis.\nKui kire leidmise mõtteviis keskendub sellele, mida maailm saab sulle pakkuda, keskendub meisterlikkuse mõtteviis sellele, mida sina saad maailmale pakkuda. Viimane toob ellu selguse, samas kui esimene jätab sind sumpama ebamääraste ning vastamatute küsimuste küüsi. Meisterlikkuse mõtteviis jätab selja taha enesekesksed küsimused, kas töö on just sulle õige ning selle asemel keskendub lihtsalt omal alal võimalikult heaks saamisele. Protsessi nautimine ning võimalus oma tugevuste pinnalt hea karjääri hüvesid sisse kasseerida, tuleb sellega kaasa.\nKasseeri oma unistuste karjäär sisse\nVinge karjääri jaoks on esiteks vaja arendada väärtuslikke ja haruldasi oskusi ning nende eest siis kasseerida sisse need hüved, mis karjääri sinu jaoks vingeks teevad (vabadus, paindlikkus, kaugtöö, misiganes). Erinevate põnevate arengusuundade vahel valimisel on kõige lihtsam hinnata selle järgi, kas keegi on valmis selle eest ka maksma.\nEelnimetatud hea karjääri hüvede hulka kuulub ka missioon. Autor väidab muuhulgas, et missioon ei olegi ilma piisava karjäärikapitalita tegelikult elujõuline. Sa ei saa ainult missioonil kaugele sõuda, vaid enne on vaja saavutada kõrgem tase oma erialastes oskustes. Parim koht oma missiooni fookuse leidmiseks on justnimelt spetsialististaatuses, mitte eluvõõra idealistina, kes vaevu oma ideed sõnastadagi oskab.\nHarjuta end pidevalt sihipäraselt arendama\nMeisterlikkuse mõtteviis tähendab ka pühendumist sihilikule harjutamisele (deliberate practice). Ainult filmides saab minna kohe oma unistust püüdma. Päris elus juhtuvad asjad sammhaaval ning läheb aega, kuni sa oled milleski piisavalt hea, et tööturul huvitavad võimalused avaneksid. Raskeim faas selle saavutamisel on end tööst läbi suruda ning sundida ennast arenema.\nErinevalt selgelt struktureeritud aladest nagu sport või muusika (või kasvõi seesama eelmainitet Müüri pokkerimäng), ei ole sihilik harjutamine enamikel erialadel eriti levinud. Lõviosa spetsialiste arendab ennast teatud aktsepteeritud tasemele, kust edasi pole valdkonnas töötatud aastatel enam seost tegeliku arenguga. Kui sa sellel arenguplatool lihtsalt tööl käid, ei arene sa tegelikult enam edasi ja jääd aktsepteeritud tasemele kinni. See aga omakorda tähendab, et need vähesed, kes pühenduvad süstemaatilisele sihilikule harjutamisele, saavad oma turuväärtuselt konkurentidest kiire edumaa.\nNäiteks kasutab autor ise professionaalsete oskuste arendamiseks sihilike harjutustundide ülesmärkimist – see aitab tal ennast regulaarselt kokku võtta. Ja ei, sihilik harjutamine pole mitte iga suvaline harjutamine, vaid nii suure pingutusega, et see on ebameeldiv (mõttetöö puhul oled saavutanud sobiva taseme, kui su aju lihtsalt valutab). Ekspert olla on meeldiv, aga eksperdiks ei saada lõbutsedes, vaid sellise hulga tööga, mis pole – ega tohikski olla – lõbus või lihtne.\nSiiski pole iga tööd võimalik heaks harjutada ning peamised välistavad tingimused, kus “tööta oma töö heaks” ideed rakendada ei saa või ei tasu on järgmised:\nTöö ei paku võimalusi silma paista ja haruldasi väärtuslikke võtmeoskusi omandada;\nTöö keskendub millelegi, mis on sinu meelest kasutu või suisa ühiskonnale kahjulik;\nTöö eeldab koostööd inimestega, kes sulle tõesti ei meeldi.\nHea karjääri jaoks tuleb ennast enne ükskõik mis vallas piisavalt heaks arendada, et see töö oleks huvitav ja samas oleksid sa piisavalt väärtuslik, et kasseerida selle eest sisse teatud hüvesid (missiooni, autonoomiat jne). Maailm ei võlgne sulle imelist karjääri – sa pead selle ise välja teenima ning see ei peagi lihtne olema. Samas on hea uudis see, et hea karjääri jaoks pole vaja ka jumalikku valgustust, eluaegset kutsumust või head õnne. See on tegelikult kõigile kättesaadav teadliku sihiliku töö ning enese kulgemise tasemelt edasi surumisega.\nPosted on 25. okt. 2018 10. okt. 2018 by KrõõtTagged eesmärgid, karjäär, lugemisvara, mõttemustrid, nipid-trikid, töösuhted\nPrevious Previous post: Lugu sellest, kuidas ma IT-ettevõtte kapis ei nutnud\nNext Next post: Sündmusterohke viinakuu


Nädala lood: vigane ehitisregister tekitab kaost, baasintressi agressiivne tõus ja verelaskmine börsidel\n19. juuni kell 9:40\nEhituslubade saamine on praegu väga raske, sest süsteem lihtsalt ei tööta.Foto: Andras Kralla\nÄripäeva lugejaid kõnetasid enim sel nädalal lood seoses Föderaalreservi baasintressi agressiivse tõstmisega. Veidi enne seda hakkaksid aga aktsiaturud meeletult langema. Investorid jagasid seega soovitusi, kuidas verelaskmine üle elada.\nKuid juba möödunud nädalal kirjutas Äripäev, kuidas majandus ja kommunikatsiooni ministeeriumi (MKM) uus ehitisregister ei tööta korralikult. Mitmed turuosalised olid ühel nõul selles, et uus, 400 000 eurot maksma läinud ehitisregister on täielik katastroof. Jupsiv register ajas kopsu üle maksa ka kohalikel omavalitsustel, mistõttu lõpetasid nad lubade väljastamise ja viisid mõned protsessid lõpuni suisa käsitsi.\n9. juuni kell 14:08\nJupsiv ehitisregister ajas valdadel kopsu üle maksa\nLäinud nädalal uuenenud ehitisregister (EHR) on välja vihastanud ka Harjumaa omavalitsused, kes plaanivad saata majandus- ja kommunikatsiooniministeeriumisse ühise märgukirja.


Venezia sadam hakkab elektrit tootma vetikatest - Äripäev\nVenezia sadam hakkab elektrit tootma vetikatest\n26. märts 2009, 15:11\nVenezia sadam teeb investeeringu vetikatest\nenergia tootmisse, et ennast edaspidi ise energiaga varustada. See oleks esimene\ntaoline elektrijaam Itaalias ning kolmas Euroopas.\nElektrijaam valmib kahe aastaga ning selle täisvõimsuseks on 40 megavatti. Investeeringu kogumaksumuseks on 200 miljonit eurot, kirjutas Reuters.\nVetikaid kasvatatakse veega täidetud plastsilindrites. Seal elavad vetikad kasutavad energiaallikana päikesekiirgust ning toorainena süsinikdioksiidi. Vetikatest toodetakse biodiislit, mille põletamisel saadud energia muundatakse elektrienergiaks. Põlemisel eraldunud süsinikdioksiid saadetakse aga uuele ringile plastsilindritesse, nii et elektritootmine on vaba süsinikdioksiidi emissioonist.\nSadam vajab enda vajaduste rahuldamiseks umbes 7 megavatti, ülejäänu plaanitakse sadamas peatuvatele laevadele ja teistele tarbijatele maha müüa. Lisaks vetikatest biodiisli tootmisele plaanib Venezia sadam ka päikesepaneelide kasutusele võtmist, mis annaksid täiendava 32 megavatise võimsuse.\n26. March 2009, 15:11


Marguerite Yourcenar – Vikitsitaadid\nMarguerite Yourcenar (sündinud Marguerite Antoinette Jeanne Marie Ghislaine Cleenewerck de Crayencour, 8. juuni 1903 – 17. detsember 1987) oli Belgias sündinud prantsuse romaanikirjanik ja esseist, esimene naine, kes valiti Prantsuse Akadeemiasse (1980. aastal). 1947. aastast USA kodanik. Pseudonüümi Yourcenar, mis on peaaegu anagramm nimest Crayencour, võttis ta 1947. aastal ka oma kodanikunimeks. Eesti keeles on temalt ilmunud:\n"Opus nigrum". Tõlkinud Merike Riives. Tallinn: Eesti Raamat, 1982\n"Hadrianuse mälestused". Tõlkinud Merike Riives. Tallinn: Perioodika, 1998\n"Halastuslask". Tõlkinud Merike Riives. Tallinn: Kupar, 1999\n"Silmapaistmatu inimene (romaan) ; "Ilus hommik" (lühijutt). Tõlkinud Merike Riives. Tallinn: Kultuurileht, 2006\nTsitaadid väljaandest: Marguerite Yourcenar, "Opus nigrum". Tõlkinud Merike Riives. Tallinn: Eesti Raamat, 1982.\nTa uneles; ta kinganinad kiikasid taeva poole nagu kirikutornid, pikad kaerakõrred olid rohelistes kuubedes landsknehtide kompanii, mooniõis kortsunud seelikuga ilus tüdruk. Samas oli ta noor hiiglane, kes süleleb maad. Ta ärkas kärbsekõdi või küla tornikella kumina peale; müts ühele kõrvale lükatud, heinapebred kollastes juuksekahludes, kõhn kirvenägu päikesepargist ja külmast veest õhetav, nina õieli, sammus Henri-Maximilien kuulsusele vastu. (lk 8)\n"Rahu ripub juuksekarva otsas, veli Zenon. Valitsejad kisuvad üksteise käest maid ära otsekui joobnud, kes kõrtsis praetüki pärast kaklevad. Vaata, siin on mesikärg Provence, seal angerjapasteet Milaano. Eks sellest heast kraamist või raasuke au ja kuulsust minugi keelele pudeneda."\n"Ineptissima vanitas," vastas noor kleerik rabedalt. "Kas sa ikka veel pöörad tähelepanu tuulele, mida keegi suust välja ajab?" (lk 10)\nMessere Alberico de' Numi armus otsekohe sellesse õblukeste rindade ja ahta näoga neidu, kes kandis nii jäigast brokaatsametist kleite, et need näisid teda iseenesest püsti hoidvat, ja kes ehtis end pidupäevil juveelidega, mida keisrinnagi võinuks kadestada. Pärlmutrised, peaaegu roosad laud raamisid ta kahvatuhalle silmi; veidi pundunud huuled näisid iga hetk valmis kuuldavale tooma ohet või mõne palve või laulu algussõna. Ja võib-olla polnud kellelegi üksnes sellepärast seni pähe tulnud teda lahti riietada, et teda oli raske ette kujutada alasti.\nÜhel lumesajusel õhtul, mil mõte käib igatsevamalt kui muidu õdusa kambri ja sooja sängi kanti, viis üks äraostetud teenija messere Alberico sauna, kus Hilzonde hõõrus kliidega oma pikki tihedais kiharais juukseid, mis katsid teda otsekui mantel. Tütarlaps peitis näo kätesse, kuid jättis oma kooritud mandlina puhta ja valge keha vastupanuta armunud mehe silmade, huulte ja pihkude meelevalda. Sel ööl jõi noor firentslane pitseriga kinnipandud allikast, taltsutas hirvekaksikud, õpetas neiu suule armumänge ja õrnu sosinaid. Koidu ajal andus lõplikult vallutatud Hilzonde juba ennastunustavalt, ning hommikul, kriipides küüneotsaga härmas aknaklaasi, graveeris teemantsõrmusega sellele enda ja oma armsama põimunud nimetähed, jäädvustades nii oma õnne sellesse õhukesse ja läbipaistvasse, kuid vaevalt palju hapramasse materjali, kui seda on inimese ihu ja süda. (lk 14)\nKüree vangutas pead, valmis ootama üksnes halvimat sellelt rahutult vaimult, kes asjatuist teadmistest ja kõrkusest segaseks oli läinud. Toomhärra kaitses arglikult studioosust, keda ta ise oli vorminud. Kuid vähehaaval lakkas Zenon nende jaoks olemast isik, nägu, hing, elav inimene kusagil mingis maakera punktis; temast sai vaid nimi, vähemgi veel kui nimi, luitunud etikett purgil, milles aegamisi kõdunesid mõned nende endi mineviku katkendlikud ja surnud mälestused. Nad rääkisid veel temast. Tegelikult nad unustasid ta. (lk 44)\nTeenija seadis isanda jaoks korda Knipperdollingi aseme, et säästa teda treppidest ülesronimise vaevast. Vanamehe pärimistele, kes aegamisi soojendatud õlut rüüpas, vastas ta algul ainult kibestunud vaikimisega. Kui ta lõpuks rääkima hakkas, tuli ta suust roppustevaling, mis lõhnas ühtaegu solgiaugu ja piibli järele. (lk 55-56)\nNood valitsevate võimukandjate vastu nii aupaklikud isikud oleksid teinud suured silmad, kui keegi oleks öelnud, et nad on kehtiva maailmakorra ohtlikumad vaenlased kui reetlik türklane või mässav talupoeg; sukeldunud ühepäeva pisihuvidesse nagu teisedki omataolised, ei aimanud nad, missugune purustav jõud nende kullakottides peitub. /---/ Kellakumin, bombardiiride kõma, tantsisklevad ratsud, alasti või brokaati mässitud naised — see kõik on teiste osa, nende osaks on häbiväärne ja taevalik, avalikkuse ees põlatud, salamisi jumaldatud ja hellitatud aines, sarnane varjatud kehaosadele, millest räägitakse vähe, aga millele mõeldakse alatasa, see kollane substants, milleta proua Imperia vürsti sängis oma reisi ei ava ja monsenjööri mitra kalliskivideta jääb, — Kuld, mille puudumine või küllus otsustavad, kas Rist läheb sõtta Poolkuu vastu või mitte. (lk 60-61)\nMissa oli võimalus hinge ülendada, kuid ühtlasi ka vaatemäng, ettekääne talvel karusnahkset keepi ja suvel siidjakki kanda. Maarja Jeesus-lapsega, Kristus ristil, Jumal oma pilve peal troonisid nii Paradiisis kui kirikute seintel; kogemus õpetas, missugune Neitsi ühel või teisel juhtumil kõige lahedamini paluja soove kuulda võtab. Perekondlike kriiside puhul pöörduti meelsasti ursuliinide prioressi poole, kes oskas head nõu anda, mis küll ei takistanud Martinit nunnade üle nalja heitmast. Tõsi, indulgentside müük oli Püha Isa kauka häbitul kombel pungi ajanud, kuid operatsioon ise, mis seisnes Jumalaemalt ja pühakuilt krediidi võtmises katmaks patustaja puudujääke, oli niisama loogiline kui pankuri finantstehingud. (lk 63)\nSel valju moraaliga tütarlapsel oli raugalik nõrkus; ta armastas raha kindlustatuse pärast, mida see kaasa toob, ja lugupidamise pärast, mida ta sünnitab. Jumal ise oli teda sõrmega ära märkinud elamaks selle maailma vägevate keskel; talle oli hästi teada, et selline kaasavara nagu tema oma mitmekordistab ta abikaasa-autoriteeti, ja kui kaks varandust tahavad ühte heita, siis ei tohi mõistlik tütarlaps mitte ei öelda. (lk 73)\n[Henri-Maximilien:] "Kupeldavad siin ju kõik: kes hangib naisi või midagi muud, kes Õigust ja kes Jumalat. Kõige ausam neist on veel see, kes müüb ihusid ja mitte mingit udu. Kuid ma ei võta oma kauplemise objekte, neid kümme korda edasi-tagasi müüdud linnu, kahtlasi ustavusvandeid ja tohletanud õnnevõimalusi küllalt tõsiselt. Seal, kus mõni intriigimeister oma taskud täis ajaks, nopin mina paremal juhul ainult niipalju, et oma posthobuste ja öömaja kulusid katta. Me sureme vaestena." (lk 76)\n"Nad takistavad siiski," ütles seikleja. "Paavsti aedades mõnd Apolloni kuju vaadates olen alati kadedust tundnud, et temale on lubatud end näidata nii, nagu ta ema Leto ta ilmale tõi. Hea on olla ainult vabana, ja oma vaateid varjata on veel tülikam kui oma ihu peita." (lk 76)\n"Sa liialdad inimeste silmakirjalikkusega," ütles kapten õlgu kehitades. "Enamik mõtleb selleks liiga vähe, et topelt mõelda." (lk 77)\nLeuvenis olin õppinud allegooriat vihkama, olin kõrini harjutustest, kus tegelikkus asendati sümbolitega, et siis nende alusel teooriaid ehitada, just nagu oleksid sümbolid tegelikkus. (lk 79)\nTeie, poeedid, olete armastusest kokku valetanud ei tea mida: see, mis meile osaks langeb, on alati vähem ilus kui teie riimid, mis kenasti üksteise kõrvale passivad nagu suule liibunud suu. Ja siiski, kuidas saaks teisiti nimetada seda leeki, mis taaselustub nagu Fööniks omaenda põletusest, seda vajadust leida õhtul taas eest seesama nägu ja keha, millest hommikul olid lahkunud? Sest on kehi, vennas Henri, mis mõjuvad värskendavalt nagu vesi, ja huvitav oleks teada, miks tuliseimad neist just kõige värskendavamad on. (lk 83)\nMina eelistan intiimsust, mida ei õigustata silmakirjalikult inimsoo põlistamise vajadusega, ja kui sellesse segunebki mingil määral armastust, siis igatahes mitte sellepärast, et moodsad laulusalmid mu meeled enne üles on kütnud... Sel kevadel elasin ühes võõrastemajas tulvaveest paisunud Reini kaldal; tuli karjuda, et end voogude mühinas kuuldavaks teha; pikakaelalise vioola helid, mida ma käskisin oma teenril mängida, kui ma väsinud olin, sest muusika on mulle alati olnud ühtaegu ravim ja pidu, kostsid vaevu sellest üle. (lk 84)\n"Kas sa tead, et minu Kölni sugulane Sigismund Fugger olevat inkade maal ühes lahingus surmavalt haavata saanud? Räägitakse, et sel mehel olnud sada orjatari, sada korallidega ehitud, vürtsilõhnaste õlitatud juustega vaskpunast naisekeha. Tundes surma lähenemas, laskis Sigismund oma saja vangi juuksed maha lõigata ning voodile laotada, et sellel kaneeli, higi ja emase järele lõhnaval villakul hinge heita."\n"Vaevalt usutav, et need kaunid palmikud söödikutest puhtad olid," lausus filosoof sapiselt. (lk 85-86)\n[Henri-Maximilien:] Vennas, peaaegu kõigel siinmaailmas oleks nagu mingi vastik sogane pära või mõru järelmaik, ja need mõned harvad asjad, mida juhtumisi täiuslikeks saab pidada, on surmigavad. Filosoofia pole minu ala, aga mõnikord ma leian, et Platonil on õigus ja toomhärra Gampanusel niisamuti. Kusagil meist väljaspool peab eksisteerima miski, mis on meist täiuslikum, mingi Hüve, mille olemasolu meid segadusse viib ja mille puudumist me ei talu." (lk 87)\n"Nostradamus ennustab Pariisis tulevikku ja praktiseerib rahus. Mida sulle siis ette heidetakse?"\n"Tema ütleb tegevat seda tänu ülalt või alt tulevale abile," ütles filosoof varrukakäänisega poripritsmeid pühkides.\n"Nood härrased leiavad nähtavasti, et alasti hüpotees ilma deemonite, põrgukatelde ja inglikooride kribu-krabuta on see kõige jumalavallatum ... Pealegi hoiavad Michel de Nostre-Dame'i katräänid, mida ma lausa jaburuseks ei arva, hirmsate nuhtluste ja kuningate surma ennustamisega rahvahulkade uudishimu põnevil. (lk 90)\nKui kelkimiseks või südamepuistamiseks läks, võttis meie sõdalane teiste härrade ees omaks rahuldatud armastaja diskreetselt üleoleva ilme — kohmaka maski, mille tegelikku väärtust igaüks teab, millesse aga sõpraderingis suhtutakse möönvalt, selleks et teised sind niisama armulikult ära kuulaksid, kui tuleb sinu kord oma illusoorsete võitudega kiidelda. (lk 96)\nTerve talv arvutas ta kõrgele aknale nõjatudes, pea kohal külm taevalaotus, all jäätunud järveavarused, Vasa kuningaperele õnne või õnnetust toovaid täheseise; talle oli abiks nooruke prints Erik, kes tundis selle ohtliku teaduse vastu haiglast kirge. Asjatult tuletas Zenon talle meelde, et taevatähed kallutavad, kuid ei otsusta meie saatust ja et niisama võimsalt ja salapäraselt mõjutab meie elu see punane planeet, mis tuksub meie keha pimeduses lihast ja luust puuris, alludes keerukamatele seadustele kui meie omad. Kuid Erik, nagu paljudki inimesed, eelistas olla juhitud mingist kõrgemast välisjõust, osalt edevuse tõttu, kuna talle meeldis, et taevas isiklikult tema saatusega tegeleb, osalt loidusest, et poleks vaja endas peituva hea ja kurja eest vastutust kanda. Ta uskus tähtedesse ning palvetas pühakute ja inglite poole, hoolimata isalt päranduseks saadud reformitud usust. (lk 98)\nÜks Itaaliast toodud ese rippus kitsa eestoa seinal. See oli kilpkonnaluust raamis firenze peegel, kokku pandud umbes paarikümnest väiksemast, kuusnurkse mesilaskärje kujulisest kumerpeeglist, igaüks omakorda ümbritsetud kitsa veerisega, mis kunagi oli olnud elusa loomakese soomusrüü. Pariisi tinaja koidiku valgel vaatas Zenon selles oma nägu. Ta nägi kahtkümmend optikaseaduste mõjul kokkusurutud ja pisenenud figuuri, kahtkümmend karusnahkse mütsi ja kollakaskaame jumega mehe peegelpilti, kelle niiskelt läikivad silmad olid samuti peegleiks. See iseenese maailma suletud pagulane, eraldatud teistest samasugustest, oma paralleelsetes maailmades rabelevaist pagulastest, meenutas talle kreeklase Demokritose hüpoteesi lõpmatust hulgast identsetest universumitest, milles elab ja sureb lõpmatu hulk vangistatud filosoofe. Selle fantaasia peale muigas ta mõrult. Kakskümmend peeglimehikest muigasid samuti igaüks omaette. Seejärel nägi ta, kuidas nad end temast ära pöörasid ja ukse poole astusid. (lk 102)\nSõiduhoog takerdus Doorniki tänavail, mis olid inimestest tulvil; nagu möödujate vastustest selgus, suundus kogu see rahvasumm turuplatsile, vaatama, kuidas puuakse Adriani-nimelist rätsepat, keda süüdistati kalvinismis. Rätsepa naine oli samuti surma mõistetud, aga kuna leiti olevat sündsusetu, et üks naisolevus oma lipendavate seelikutega publiku pea kohal maa ja taeva vahel, kiigub, siis pidi ta vana tava kohaselt elusalt maha maetama. See julm ja totter teguviis täitis Zenoni õudusega, kuid ta peitis oma pahameele ükskõikse ilme taha, olles võtnud endale reegliks missaraamatu ja piibli vahelistesse tülidesse puutuvais küsimusis mitte iialgi oma arvamust avaldada. (lk 105)\nKuid erinevused eilse ja tänase vahel kadusid, niipea kui ta neid lähemalt silmitses: ta harrastas meditsiini nagu ennegi, ja polnud mingit tähtsust, kas tema patsientideks olid kaltsakad või vürstid. Sebastian Theus oli väljamõeldud nimi, kuid tema õigus Zenoni nime kanda polnud sugugi rohkem selge. Non habet nomen proprium: ta kuulus inimeste hulka, kes ei lakka elu lõpuni imestamast, et neil on mingi nimi, nii nagu peeglist möödujale tundub imelik, et tal nägu, ja just selline nägu on. (lk 114)\nKõndides rutakal sammul Brugge räpasel sillutisel, tundis Zenon, kuidas läbi tema, nagu meretuul läbi ta viledaks kulunud riiete, voogab tuhandete kaupa olendeid, kes on kunagi viibinud selles maakera punktis või juhtuvad siia tulevikus, enne seda katastroofi, mida meie nimetame maailma lõpuks; need viirastused läbisid inimese keha, keda nende eluajal veel ei olnud või enam ei ole, ise seda märkamata. Hetk varem põgusalt tänaval kohatud tundmatud, kelle näod samas möödaniku vormitusse taignasse tõugati, suurendasid lakkamatult seda larvidehulka. Aeg, koht, mateeria jäid ilma oma atribuutidest, mis neid meie silmis piiritlevad; vorm polnud muud kui mateeria lõhkine koorik; mateeria jooksis kuivaks tühjusse, mis ei olnud enam tema vastand; aeg ja igavik olid üks ja seesama, otsekui pime hoovus liikumatus pilkases ookeanis. Zenon süüvis neisse visioonidesse nagu usklik Jumala üle mediteerimisse. (lk 116)\nMeie keha puudulikkuse juures on küllalt kahe augu ummistamisest, et helide maailma meie eest lukku panna, ja veel kahe luugikese sulgemisest, et saabuks öö. Kui kolmele neist nii lähestikku asetsevaist avadest, mida peopesagi vaevata kinni katab, suruda mingi tropp, siis on olend, kelle elu ripub ära ühestainsast hingetõmbest, omadega läbi. Ta kohmakas kest, mida tuleb pesta, täita, kolde juures või surnud looma villaku all soojendada, õhtul magama panna nagu last või nõtra vanakest, on pantvangiks kogu looduse käes, eriti aga inimühiskonna käes tema enese vastu. (lk 121)\nKahekümneselt oli ta pidanud end vabanenuks kivinenud tõdedest ja eelarvamustest, mis halvavad meie tegusid ning panevad tunnetusele silmaklapid, ja ometi tuli tal terve järgnenud elu krosshaaval koguda seda vabadust, mille üldsummat ta oli kohe alguses arvanud peos hoidvat. Inimene ei ole vaba, niikaua kui ta ihaldab, soovib, kardab, võib-olla niikaua, kuni ta elab. Nii arsti, alkeemiku, mehaaniku kui astroloogina oli ta kandnud tahes-tahtmata oma ajastu kuube; ta oli lasknud aastasajal oma mõistust mingil määral kallutada. (lk 122)\nMets täitis ta tuba. Taburet, mille mõõdud olid võetud istuva inimese tagumiku ja põranda vahemaa järgi, laud, mida läks tarvis kirjutamisel ja söömisel, uks, mis avas seintega ümbritsetud õhukuubi naaberkuubile, kaotasid puusepa poolt neile kunagi antud otstarbe ning muutusid kirikupiltide pühade Partolomeuste taolisteks paljaksnülitud tüvedeks ja oksteks, mis kandsid viirastuslikke lehti ja nähtamatuid linde, ägisedes ikka veel ammuilma vaibunud tormide käes, ja millele hööveldamisest oli jäänud sinna-tänna paar vaigupisarat. (lk 128)\nKeskpäeva paiku heitis ta ühte liivasesse nõkku kõhuli ja jäi tukkuma, pea käsivarrel, sõrmede vahelt vallandunud luup selle all kuival kulututil. Virgudes arvas ta nägevat oma näo vastas erakordselt vilgast loomakest, putukat või molluskit, kes end hämaras liigutas. Loom oli kujult kerajas; ta niiskelt läikivat musta südamikku ümbritses tuhmvalge, kohati roosakas ala; serva palistasid karvad, mis kasvasid välja mingist pruunikast, lõhenenud ja mõhnalisest pehmest kestast. See habras olend oli pakil peaaegu ehmatavat eluküllust. Vähem kui hetkega, enne veel kui Zenon suutis oma nägemuse mõtteks formuleerida, adus ta, et see elukas tema ees polnud muud kui ta enda peegelduv silm luubi suurenduses, mille taga liiv ja kulu moodustasid peeglihõbeda sarnase kihi. Ta ajas end püsti ning jäi sügavalt mõttesse. Ta oli näinud iseennast nägemas; väljunud harjumuspärase perspektiivi kammitsaist, oli ta vaadanud väga lähedalt seda väikest ja tohutut, omast ja ometi võõrast, erku, kuid kergesti haavatavat, ühtaegu ebatäiusliku ja imelise võimega varustatud organit, tänu millele universum talle nähtavaks sai. (lk 132-133)\nÜlla mõttelaadiga inimesed põrkavad türannist jälestusega eemale, kuid keegi ei saa salata, et Tema Majesteet on Madalmaade isand kirja ja seaduse järgi, sest ta on pärinud need alad oma vaaremalt, kunagiselt Flandria valdjalt ja ebajumalalt. Ma ei hakka arutama, kas see on õiglane, et üht rahvast pärandatakse käest kätte nagu puhvetikappi; meie seadused on niimoodi tehtud. (lk 138)\n"Ega Auväärne Isa mind äkki luterlaseks pea?" küsis filosoof kerge muigega.\n"Ei, mu sõber, ma kahtlen, kas te üldse nii sügavalt usklik olete, et võiksite ketserlusse kalduda." (lk 144)\n"Teile valmistab piina, et üks jõhkard söandab kätt tõsta jumaliku Hüve üllaima kehastuse vastu, nagu teie sellest aru saate. Juudid (olen kohanud selle rahva seast pärit arste) rääkisid niimoodi oma Shechinast, mis tähendab Jumala õrnust... Tõsi küll, neile on tema pale nähtamatu... Ent kui me oleme Väljendamatule kord juba inimese kuju andnud, siis ma ei mõista, miks me ei tohiks talle omistada ka mõningaid naiselikke jooni, milleta tema loomus meie jaoks poolikuks jääks. (lk 145)\nJa siiski, härra, kuidas me küll julgeme läkitada Issanda juurde hingi, kelle patukoormale me laome otsa meeleheite ja needused piinade pärast, mida me nende ihule oleme lasknud osaks saada? Miks oleme lubanud põikpäisusel, häbematusel ja vihavaenul võimust võtta kiriku õpetuse üle peetavais vaidlustes, mis Raffaeli pintsliga paavsti ruumidesse maalitud püha sakramendi dispuudi kombel peaksid aset leidma ei mujal kui üksnes taevas? ... Sest kui kuningas oleks mullu suvatsenud meie aadlike protesti ära kuulata, kui paavst Leo oleks tollal, kui meie veel lapsed olime, ühe võhikliku augustiini munga lahkel meelel vastu võtnud... Eks nõudnud ta ju vaid seda, mida kõik meie institutsioonid ikka veel hädasti vajavad — ma mõtlen reformimist... (lk 150)\nInimene harjub oma aastasaja julmade seadustega, nii nagu ta harjub omasuguste sõgedusest sündinud sõdade, seisuste ebavõrdsuse, lohakile jäetud maanteede ja räpaste linnadega. /---/ Seaduseroosk rabas alama, hämarama ilma asukaid, kuid hämarus oli ka omamoodi varjupaik: õngede, võrkude ja tulelontide kiuste jätkab enamik kalu pimedas vetesügavikus oma jäljetut teed, põrmugi hoolimata veristena paadipäras visklevaist kaaslastest. Kuid ta teadis sedagi, et piisab vihamehe vimmast, rahvahulga hetkelisest raevust või meeletusest, aga ka lihtsalt kohtuniku nõmedast rangusest, et saata hukatusse süüdlasi, kes on võib-olla hoopis süütud. Ükskõiksusest saab kergesti raev, pooleldi kaassüüdlusest — põlgus. (lk 162)\nMeenus üks teine hommik mere kaldal, tänasega nii sarnane, et tundus, nagu kestaks see lühike interluudium keset liiva ja vett juba kümme aastat: Lüübeki-päevil oli ta käinud kullassepa pojaga Trave suudmes balti merevaiku korjamas. Hobusedki olid supelnud; sadulaist ja tekkidest vabanenud, mereveest märjad, muutusid nad harilikest vaguraist ratsudest iseendi jaoks eksisteerivaiks olendeiks. Ühe merevaigutüki sees oli tardunud putukas. Ta oli vaadanud seda nagu läbi tillukese akna: loomake oli vangistatud maa aegkonda, millele temal polnud juurdepääsu. Ta raputas pead, otsekui tüütut mesilast tõrjudes: nüüd juhtus ta liiga tihti mineviku silmapilke uuesti läbi elama — mitte kahetsusest või igatsusest, vaid sellepärast, et aja vaheseinad näisid olevat mõranenud. (lk 186)\nSee kooliõpetaja, kes hülgas oma kehva teenistuse, trotsis mõõgatera, tuld ja laineid kuulutamaks avalikult oma usku sellesse, et enamik inimesi on juba ette mõistetud igavesti põrgus vaevlema, oli Zenoni arvates üpris hea näide kõiki haaranud hullustusest; kuid peale dogmast sündinud sõgeduse paistis rahutult rähklevate inimeste vahel ka teistsugust, nende loomuse päramistest soppidest sugenenud põlgust ja vaenu, mis kunagi, kui üksteise nottimine usu nimel pole enam moes, leiavad endale arvatavasti väljenduse teisel kujul. (lk 188)\nSee, et mõnele inimesele omasuguste metoodilise piinamise eest palka maksti, oli teda kui ameti poolest ravitsejat alati šokeerinud. Ta oli end alati soomustanud mitte valu enese vastu, mis polnud hullem opereeritava kannatustest kirurgi noa all, vaid õuduse vastu, et seda valu võidi tekitada meelega. (lk 199)\nNagu kõigis protsessides, mis mõneks ajaks jõude vahtijate meeled üles kütavad, kujunes siingi vähehaaval kaks kummaliselt erinevat afääri: esimene — nagu asi ilmnes seaduse- ja kirikumeestele, kelle ülesanne oli õigust mõista, ja teine — nagu seda kujutles koletisi ja ohvreid näha himustav rahvahulk. (lk 201)\nEhkki Epikurose vigane oletus, et surm on lõpp, ühtib täiesti koolnute juures ja kalmistul tehtud tähelepanekutega, solvab see ometi sügavalt mitte ainult meie ablast soovi edasi kesta, vaid ka meie rumaluhket veendumust, et me seda kindlasti väärime. Leiti, et kõik need seisukohad kisuvad alla Jumala au; tegelikult pandi neile kõige rohkem pahaks seda, et nad kõigutasid inimese tähtsust. Oli niisiis päris loomulik, et säherduste väidete levitajad sattusid vanglasse või kaugemalegi. (lk 205)\nTarga erapooletus — iga maa oli talle kodumaa ja iga usk omal kombel õige — ärritas samuti seda orjakarja; renegaatlik filosoof, kes ju tegelikult ühtki oma tõekspidamist maha ei salanud, oli nende kõigi silmis patuoinas just sellepärast, et hingepõhjas või koguni enese teadmata oli küllap igaüks neist mingil hetkel soovinud pääseda ahistavast ringist, kuhu ta surmani vangi jääb. (lk 206)\nLõpetuseks puudutati Koperniku fantasme: see hüpoteetiline valdkond oli süüalune jaoks teoloogiliste karideta. Kõige rohkem võis talle ette heita vaid seda, et ta oli lasknud pühakirjale vastu rääkivat kahtlast teooriat täiesti tõenäosena paista. Võistlemata Koperniku süsteemi põhjamises Lutheri ja Calviniga, arvas piiskop ometi, et see maailmapilt, mis muudab Joosua loo jaburuseks, on headele kristlastele vähem vastuvõetav kui Ptolemaiose oma. (lk 208)\nAppi tuli tema keelteoskus: koolis oli ta õppinud kolme-nelja teadusekeelt, elu- jä rännuteil aga mõningal määral kokku puutunud tubli poole tosina erineva rahvaliku keelemurdega. Ta oli sageli kahetsenud, et peab seda ülearust sõnapagasit kaasa vedama: teada tõe või õigluse mõiste hääldust ja kirjutusviisi kümnes-kaheteistkümnes keeles tundus talle kuidagi groteskne. Tarbetust risust sai ajaviide: ta koostas sõnaloendeid, grupeeris, võrdles alfabeete ja grammatikareegleid. Mitu päeva jändas ta loogilise keele projektiga: see keel pidi olema täpne nagu muusika noodistus ja suuteline väljendama kindla korra kohaselt kõikvõimalikke nähtusi. (lk 208)\nKõhedustundega, mida hullumeelsus tavaliselt esile kutsub, kuulati lugu mesilasest, kellelt röövitakse tema vaha, et valmistada küünlaid, mida põletatakse asjatult surnute auks, kel puuduvad silmad, et näha, kõrvad, et palveid kuulda, ja käed, et midagi anda. Isegi Bartholomeus Campanus kahvatas, kui tuli juttu Euroopa rahvaist ja valitsejaist, kes igal kevadisel pööripäeval nutavad ja halavad ennemuiste Hommikumaal hukatud mässaja pärast, ning pettureist ja narridest, kes ähvardavad või tõotavad nähtamatu ja tumma Isanda nimel, kelle volinikeks nad end nimetavad, toomata selle kinnituseks ühtki tõendit. (lk 214)\nZenonile tundus tema protsess Gilles'iga mängitud järjekordse kaardipartiina, milles ta kas hajameelsusest või ükskõiksusest alati kaotajaks jäi. Nagu kirevad papitükkidel, mis mänguri laostavad või rikkaks teevad, nii oli ka selle kohtumängu igal kaardil suvaline väärtus; selle reeglite järgi, täpselt nagu blankis või lombres, tuli vastast silmas pidada, kaarte segada ja käest kätte anda, enda omi varjata ning bluffida. Kui keegi söandanukski tõtt rääkida, oleks see kõigile ebameeldiv olnud. Tõel ja valel õieti polnudki erilist vahet. (lk 216)\nSõnasõjal teoloogidega ei puudunud oma võlu, kuid Zenon teadis ülihästi, et pole olemas mingit tegelikku lepitust ühelt poolt nende vahel, kes uurivad, kaaluvad, lahkavad, olles uhked, et suudavad homme mõelda teisiti kui täna, ja teiselt poolt nende vahel, kes usuvad või ütlevad end uskuvat ning sunnivad surmaga ähvardades teisi samuti toimima. (lk 217)\n"Inimene on üritus, mille vastu töötavad aeg, paratamatus, juhus ning nõme ja aiva kasvav hulga primaat," ütles filosoof rahulikumalt. "Inimesed tapavad inimese." (lk 229)\nPärit leheküljelt "https://et.wikiquote.org/w/index.php?title=Marguerite_Yourcenar&oldid=71882"


Merel konkureerivad soodustused - Äripäev\nMerel konkureerivad soodustused\nSirje Rank 21. mai 2001, 00:00\nAlar Streimann, välisministeeriumi asekantsler ja Eesti pealäbirääkija liitumiskõnelustel Euroopa Liiduga (EL), kinnitab, et taxfree kaubanduse lõpetamise üleminekuaja küsimus võib lauale tulla veel enne suve algust koos muude maksuküsimustega. Ajastamise tingib liitumiskõnelustel kujunenud taktikaliselt sobiv seis. ?Me ei oleks küsimust tõstatanud, kui ei loodaks edule,? ütleb Streimann.\nÕige hetk on tekkinud seoses arengutega Läänemere konkurentsisituatsioonis.\nPõhjamaade toetused laevafirmadele on kasvamas. Rootsi plaanib üle minna netopalga süsteemile, mis on üks ELis lubatud erand, vabastades laevafirmad meremeeste palkadega seotud maksudest. Soome peab ilmselt sama tegema.\nLisaks rakendavad Eesti rivaalid ristsubsideerimist, kasutades väiksema konkurentsiga liinidelt teenitud tulu teiste liinide toetamiseks. Tänu Ahvenamaa eristaatusele on neil võimalik jätkata ka taxfree kaubandust, mis mujal ELis 1999. aasta juulist kaotati. Eesti jaoks on veel lähiminevikust lahendamata Eesti laevade boikoteerimine, mis sisuliselt tähendab ELiga sõlmitud assotsieerumislepingu rikkumist. Sadamamaksud on Soomes oma laevadele soodsamad kui Eesti alustele, jne jne.\nEesti valitsuse laevanduspoliitika aastateks 2000?2004 sätestab, et ?arvestades Eesti pingelist riigieelarvet, ei peeta otstarbekaks teha ettepanekuid riiklike subsiidiumide kehtestamiseks laevandusettevõtjatele nagu seda on tehtud näiteks Soomes?.\nÜks võimalik alternatiiv on taotleda ELilt taxfree kaubandusele pikendust, mis on laevandusfirmade peamisi tuluallikaid. Teine võimalus on taotleda toetust ELi solidaarsusfondist. Vajalik summa oleks teede- ja sideministri Toivo Jürgensoni hinnangul 3 miljardit krooni.\nAlar Streimanni sõnul käib praegu töö analüüsidega, kus keskne dokument on konsultatsioonifirma KPMG uurimus taxfree müügi kaotamise mõjudest Eestile.\nEt uuringu tellija on välisministeerium ja see puudutab eelkõige laevandust ja mitte mõju Eesti majandusele laiemalt, on dokumendi usaldusväärsuses omajagu kahtlejaid. Uurimus leiab, et mõju ei ole suur.\n?KPMG suudab tõestada mida iganes,? ütleb teede- ja sideministeeriumi pressiesindaja Aap Tänav. Erinevalt rahandus- ja välisministeeriumist on teede- ja sideministeerium kogu aeg olnud seisukohal, et Eesti peab taotlema taxfree osas 5?10aastast üleminekuaega.\nValitsus on küsimust arutades kaldunud kord taxfree poolt, kord vastu. Raskeks teeb otsuse põhjaliku makromajandusliku uurimuse puudumine.\nSilja Line Eesti juhatuse esimehe Meelis Laido sõnul on Eesti majanduse kolm alustala praegu Soome turistid, allhanked ja kütusetransiit. Taxfree kaotamine ja sellele paratamatult järgnev mitmekordne piletihinna tõus vähendaks oluliselt turistide voolu, kuna lõviosa neist ? mullu 68% ? saabub Eestisse meritsi. Laido sõnul ei ole Eesti majandus veel nii tugev, et sellise riski peale minna.\nELi astumine tõotab küll suuri toetusi maapiirkondade arenguks, kuid kas see on prioriteet ? agraartööstus, imestab Laido, pidades targemaks ära kasutada Eesti mereäärset asendit.\nSoome turist ei külasta ainult laeva taxfree kauplust, vaid tuleb valdavalt ka maale ja pruugib teenuseid juukselõikusest meelelahutuse ja raviteenusteni välja. 1998. aastaks oli teenustesfääris loodud lisandväärtuse osakaal Eesti sisemajanduse kogutoodangus 60%, aidates kärpida Eesti suurt jooksevkonto puudujääki.\nEhkki taxfree probleemi peetakse Eestis kohati mitte riigi, vaid ühe laevafirma ehk Hansatee Grupi probleemiks, mõjutab see Eesti ettevõtlust laiemalt. Hansatee finantsjuhi Andres Hundi sõnul sooritab nende kontsernile allhankeid 500 juriidilist isikut, kellelt teenuste ostmiseks kulutati mullu 400 miljonit krooni. Tallinna teenindus- ja kaubandusfirmadele on soome turist oluline klient.\nÜleminekuaega oleks ettevõtjatele vaja ümberorienteerumiseks ? näiteks teistele kliendigruppidele ning Eesti majanduse üldiseks tugevnemiseks.\nLaevafirmades hakkaks reisijateveo asemel enam rõhku minema kaubavedudele. Tallinn?Helsingi liinile jääksid kiirlaevad, sest suured alused kaotaks mõtte. Need suunduks muudele liinidele nagu Ahvenamaale või Venemaale. Viimasel juhul on Eesti praegu taas ebasoodsas konkurentsiseisus, kuna Venemaaga ei ole Eestil enamsoodustusre?iimi.\nELi nelja aasta tagune otsus mitte järgida põhimõtet toetusteta ettevõtlusest, lubades laevafirmadele soodustusi, on vallandanud doominoefekti ? kõigepealt võttis toetused kasutusele Holland, siis Taani ja nüüd Rootsi. Konkurents käib rohkem soodustuste kui meresõidu efektiivsuse alal, kritiseeris hiljuti Soome press.\nSoome doteerib praegu vaid kaubalaevandust, kuid sellest hoolimata on Soome riigieelarves merenduse toetamiseks ette nähtud 640 miljonit Eesti krooni, reisilaevade lisandumine lisaks veel 1,1?1,3 miljardit krooni, kirjutas hiljuti Helsingin Sanomat.\nRootsis kasvavad riigi kulutused merenduse toetamiseks 893 miljonilt kroonilt 2,2?2,4 miljardile kroonile.\nSoome ühiskonnas on puhkenud vaidlus, kas ikka tõesti on vaja ühte tegevusala sadade miljonite markadega toetada. Ohus on töökohad ning Soome püsimine mereriigina. Erinevalt Eestist on maksurahaga ujuvate hotellide ja restoranide doteerimise suhtes kriitilised ka Soome majutus- ja toitlustusasutused.\nPraegu ei paista aga tugimeetmetele lõppu tulevat. Järgmist raundi ennustatakse Läänemerel päevast, mil Eestist saab Euroopa Liidu liige.


Soome juhtiv renoveerimise ehitusfirma: Lean'iga püsib ajakavas ja eelarves - Ehitusuudised\nSoome juhtiv renoveerimise ehitusfirma: Lean'iga püsib ajakavas ja eelarves\nSoomes üha enam kasutusel olevate ehituse koostöölepingu vormide tõttu pööratakse suurt tähelepanu Lean põhimõtete rakendamisse ehituses, kirjutab Rakennuslehti.\nAina rohkem leiab Soome ehitusettevõtjates rakendust Lean mõtteviis, mis leiab rakendust põhjanaabrite pool kulutulena leviv allianss hankemudelis.\n"Suurim kasu on saavutatud just tulemuste prognoositavuses," räägib Soome ühe juhtiva rekonstrueerimisega tegeleva ettevõtte Consti arendusjuht Juha Salminen. "Kööstöömudelite puhul on kõigil ühtsed eesmärgid kokku lepitud. Kui eelarve ja ajagraafik saab kinnitatud, paranevad tulemused kõikidel osapooltel," lisab Salminen.\nConsti rakendab Lean-põhimõtteid nii elu- kui ka ärihoonete hangetel. Üheks heaks näiteks toob ettevõte praegu käiva ühe Helsingi Ülikooli hoone renoveerimise.\nAllianss hankemudeli puhul omavad projektoi kõik osapooled, sh omanik, tellija, projekteerija, ehitaja ja järelevalve võrdseid riske, mis maandab igasuguse vaidlustuse võimaluse osapoolte vahel. Allianss mudeli puhul sõlmitakse leping, mis sunnib koostööd tegema kõikide osapoolte vahel kogu projekti vältel.


Eesti tugevdab valvet piiridel ning täiendab patrullide relvastust - DELFI\nEesti tugevdab valvet piiridel ning täiendab patrullide relvastust\nPiirivalve lennusalga helikopter tuukriõppuselFoto: Rauno Volmar\nSiseminister Hanno Pevkur kohtus täna kaitsepolitsei peadirektori Arnold Sinisalu ning politsei- ja piirivalveameti peadirektori Elmar Vaheriga. Lepiti kokku, et nii Eesti maismaa, vee kui õhupiiril tugevdatakse valvet. Samuti on juba praeguseks võetud täiendava kaitse alla Prantsuse suursaatkond, teatas siseministeerium.\n"Terrorirünnak Pariisis mõjutab inimeste turvatunnet kindlasti kogu Euroopas. Tugevdame nii lennujaamas, sadamas kui maismaa piiripunktides inimeste kontrolli, samuti oleme tihedas kontaktis oma partneritega, et olukorda üle-euroopaliselt monitoorida," täpsustas Pevkur.\nPolitsei- ja piirivalveameti peadirektor Elmar Vaheri sõnul saavad patrullid täiendavat varustust, sealhulgas relvastust. "Oleme kõrgendatud tähelepanu alla võtnud ka lähiajal toimuvad avalikud üritused," ütles Vaher.\nHurt terrorirünnakute mõjust: inimeste käitumine ei peaks radikaalselt muutuma, sest just...\nFOTOD: Prantsusmaa saatkonna juurde tuuakse lilli ja kaastundeavaldusi


ENNUSTUS: MIDA TOOB september kõikidele tähtkujudele? | Buduaar\nENNUSTUS: MIDA TOOB september kõikidele tähtkujudele?\n3. september 06:08\nRakverest pärit maag Raul Hunt avaldas sotsiaalmeedias, et mida toob alanud septembrikuu kõikidele kaheteistkümnele tähtkujule.\nTahad kasutada ära võimalusi, eriti mis puudutab mingit sorti parterlust ja seega oled avatud koostööks. Eriti kui teemaks on suhte teema.\nKuu algus on sinu jaoks päikeseline ja kena. Kuu keskel tunned, et asjad liiguvad sinna kuhu vaja. Kuid vist tempo kipub sul pead uimaseks tegema, sest kuu lõpus võivad sind tabada mingit sorti kahtlused. Kus kipud seadma kõike ja kõiki küsimuse alla.\nHea oleks, kui leiad septembris enda elus need piirid, mis on sinu jaoks kitsaks jäänud. Need siis tuleks purustada. Või kui elu teeb seda sinu eest, siis see ei ole sinu jaoks eriti mugav. Vabane sõltuvusest ja kohtu oma varju küljega. Enamasti on inimese suurimaks deemoniks tema ise või täpsemalt kõik see, mida inimene enda juures eitab. Sellised asjad ei ole nii hirmsad, kui suudad olla enda vastu aus.\nSamas tunned nagu midagi olulist on puudu. Kas raha on vähe? Või kogu see olukord, mis on sinu ümber ja ühiskonnas, näib sulle trööstitu, kus sinu hing kipub nälga jääma.\nAga võimalused on suured, et kuu lõppeb siiski positiivsete nootidega ja leiad enda olemuse jaoks sobivast keskkonnast ja tegemas enda jaoks õigeid asju.\nViinamarjad kipuvad sinu jaoks hapud olema. Eriti kui mõni tegelane kipub sind ja sinu plaane maha tegema.\nKuu alguses avanevad võimalused positiivseid noote enda ellu tuua. Kuid selleks oleks hea, kui kasutad endas peituvat mänguri poolt ja suudad vabalt võtta mängu suures elukasiinos. Kuu keskel oled tegus ja toimekas ning asjad liiguvad soodsas suunas. Kuu lõpus tekivad uued võimalused, avanevad uued uksed.\nVõib olla peaksid rohkem riskima kui seni. Ole veidi tarmukam ja aktiivsem, kui muidu. Võiksid ka rohkem riskida.\nVõid arvestada mingite põnevate ettepanekutega, või ootad isegi kelleltki erutavaid ja põnevaid liigutusi.\nSeptembri lõpus tunned, et oled enda eluga suures plaanis hakkama saanud ja oled enesekindlam ja endaga paremini kooskõlas.\nSulle võib tunduda, et asjaolud ei ole soodsad ja kõik nagu seisab ja see tekitab muremõtteid.\nAga üldiselt ei ole põhjust. Kuu alguses võtad ennast kokku ja seega on põhjust tegelikult rahul olla. Kuu keskel kõik toimib. Eriti hästi liigub maiste teemade ja rahaga. Sina annad ja sulle antakse. Asjad on harmoonilised. Kuu lõpp aga võib osutuda sinu jaoks väga ilusaks. Umbes nagu Õnn koputab su uksele, et kontrollida, kas sa oled ikka kohal.\nMuidugi, et asjad ka nii läheks on vaja teha enda elus teatud korrektiive. Hüljata vanad mõttemustrid, jätta seljataha selle, mis pakub küll mõnusat ära olemist aga kus ei toimu reaalselt mitte midagi.\nUsud endasse ja oma tegemistesse.\nOktoobrile astud vastu enesekindlalt. Mõned lahedad trikid on välja tulnud. Ühesõnaga, kõik võimalused on selleks olemas, et jääd rahul septembriga.\nLagunevate seinte tagant näed uusi ning hinge rõõmustavaid perspektiive.\nOptimistlikult alustad kuud ja on ka põhjust. Kuu keskel on teemaks mingit sorti väljakutse. Saad tõestada, eelkõige endale, millisest puust sa tegelikult tehtud oled. Kuu lõpus on on oodata veidi pidutsemist või lööb lõkkele uus armastus. Igal juhul on sul põhjust olla tänulik nii endale ja elule ja ka karmale. Sa seisad kindalt enda jalgadel ja oled praktiline ning asjalik.\nSisemas sa tead, tunned ja aimad, et kõik kulgeb tõusvas joones. Ära kahtle selles. Asjad liiguvad ja arenevad.\nKuu lõpuks oled võib olla kergemeelses meeleolus. Mängid erinevate võimalustega ja kohaned kenasti kõigega mida elu on toonud või toomas.\nPõnevad võimalused lendavad septembri tuultes, kuid samas sa oled realistlik ning ei hinda ennast üle.\nKuu alguses avanevad mingid võimalused, mis sind rõõmustavad. Kuu keskel tekib sulle uusi ideid ja nägemusi, mis on veeks sinu veskile. Kuu lõpp võib tulla veidi keerulisem, sest pead enda eest seisma. Aga mis see siis ühele loomadekuningale ära ei ole.\nInimesed sinu ümber on ilusad ja head. Kuigi see ei pruugi pealiskaudsel vaatlemisel sulle silma paista. Seega, vaata oma südamega. Tead, et pead olema kannatlik ja mitte kiirustama. Tead, et asjad liiguvad omas tempos.\nSeptembri lõpuks oled kõigega rahul ja valmis optimistlikult edasi liikuma oktoobrisse.\nUus lootus ja lahendused lootuste ellu viimiseks, on septembris sul käeulatuses.\nKuu alguses võid sa olla endale ootamatult emotsionaalsel avatud ja näitad välja tundeid, mida sa eriti ei tee. Või keegi Queen of Hearts (südamete kuninganna) mängib olulist rolli kuu alguses. Kuu keskel võivad sinu jaoks mingid olulised teemad seiskuda. Sul kas puudub vajalik ressurss või lihtsalt ei ole veel õige aeg. Kasuta seda aega rohkem endasse vaatamisele, kui olukorra pushimisele. Kuu lõpu poole jõuad olukorda, kus nii sinu ihu kui ka hing on rahuldatud ja rahul. Seda olukorda võib kirjeldada ka sõnaga Õnn.\nSa võiksid kasutada veidi jõulisemalt oma peidetud potentsiaali. Prooviksid olla veidi kirglikum.\nSa tead, et sinu elus on inimesi, kellele võid ka keerulistes oludes toetuda. Nad aitavad sind nõu ja jõuga.\nLõpuks oled valmis oktoobri kuu väljakutseteks ja oled nii enesekindel, et hõõrud juba ootusärevalt käsi.\nSeptembris on õhus võimalused ennast teostada ja mingid täiesti uued teekonnad ja teemad.\nEga sinu eneseteostusele nii mõnigi eriti hea pilguga ei vaata ja sinu ning sinu tegemiste suhtes võidakse olla ülikriitilised. Kuu keskel oled sa siiski valmis mingiteks uuteks teemadeks ja projektideks. Saad aru, et sul tuleb veel palju õppida aga oled siiski entusiastlik. Kuu lõpu poole asjad juba liiguvad ja on ka muidu põnev.\nSeesmiselt oled valmis astuma uuele tasemele aga see ei ole sulle veel päris kohale jõudnud. Igal juhul tead, et vaja mingid lõppenud teemad lõpetada, enne kui alustada uuega.\nKuu lõpuks võib sind siiski haarata tüdimus ja oled veidi käega löömise meeleolus. Et seda vältida ongi vaja sul endas leida sisemine valmisolek uuele tasandile minemiseks. Sealt saad sa piisavalt motivatsiooni ja innustust. Ja asjad on septembri lõpuks siis ka palju paremad.\nKäegalöömise meeleolu ja teatav tüdimus sellest kõigest mis on. Kuid samas on võimalik edasi minna uutele teedele. Nagu tahaks aga samas ei taha kah.\nKuu algus kujuneb suurepäraseks. Mõned seisma jäänud teemad on võimalik edukalt lõpule viia. Mingid uued visioonid viivad uute lahendusteni igapäeva elus. Kuu keskel hakkad kuhugi suunas kas reaalselt või mentaalselt liikuma. Kuigi sa parema meelega ei teeks midagi ja kõik on kuidagi vaevaline. Ega sa eriti kaugele ei jõua kah, sest mingid senised mõttemustrid kipuvad looma illusioone ilusast minevikust. Noh, et ”vanasti oli ikka rohi rohelisem ja taevas sinisem” ja üldse milleks ja kuhu.\nSa võib olla aimad, et on vaja siiski pööret. Veidi või isegi palju oleks vaja oma suhtumist muuta.\nSinu ümber on sinu inimesed, kellega sa parema meelega veidi pidutseks või lihtsalt oleskleksid. Kuid neilt võid ka abi leida, kui sinu enda motivatsioon on ebapiisav või oskused ja teadmised jätavad soovida.\nKui suudad ikkagi elus või oma suhtumises selle pöörde ära teha, siis avastad ennast kuu lõpuks hoopis uuel levelil ja oled marurahul septembriga.\nTeemad mis on seotud partnerlusega. Eriti suhte valdkonnas. Samas võib sulle tunduda, et sa oled kuidagi ummikus või oled sunnitud millestki loobuma.\nKuud alustad entusiastlikult. Soovid kiirelt positiivsete võimalusteni jõuda. Spekuleerid. Kuu keskel on näha suurejooneline kohtumist iseendaga. Leiad enda olemusele vastavaid teemasid ja olukordi, mis rikastavad sinu hinge. Kuu lõpus liiguvad asjad kiirelt ja toimub üllatavaid, just positiivses mõttes, arenguid.\nVaatle rohkem ringi. Mingid täiesti uued võimalused on avanenud. Sinu asi on need siis üles leida.\nOled kindel, et elu areneb ja kasvab.\nAga need kuulõpu kiired arengud võivad avalduda ka väikest viisi maavärinana, kus sinu senised kivistunud mõttemustrid ja dogmad purunevad. See kõik võib olla küll veidi dramaatiline aga vajalik. Siis seisad septembri rusude vahel ja oled valmis entusiastlikult astuma oktoobrisse.\nIllusoorsed kujutlused on palju meeldivamad kui igapäevane reaalsus. Seetõttu kipud suhtuma reaalsusesse ükskõikselt ja proovid mentaalselt kõigest sellest eemale hoida.\nAga elu on karm ja nagu nii saab reaalsus sind kätte. See võib juhtuda juba kuu alguses. Aga see ei ole üldsegi nii hull tegelikult. Raputab ärkvele. Kuu keskel avanevad sinu ees juba meeldivad väljavaated ja need on reaalsed ning tõsiselt võetavad. Kuu lõpp võib seetõttu osutuda ka keeruliseks, sest laguneb nii mõndagi sellist, mis on sinu jaoks olnud turvaline. Samas, see toob kaasa sinu jaoks vabaduse.\nSa kuskil sisemuses tead, et pead mingites teemades ukse selja taga uhke pauguga kinni lööma või hoopis mingid teemad lõppevad ootamatult.\nTahad ennast teostada, olla veidi riskeerivam ja näidata välja oma tulisemat poolt.\nVõiksid olla kirglikum ja jõulisem teemades, mis sinu jaoks olulised.\nAga lõppude lõpuks tunned ennast turvaliselt ja hästi. Oled palju saavutanud ja võid rahulikult alustada oktoobrikuu plaanide teostamisega.\nPõnevad võimalused ringlevad. Samas on soov olla asjalik ja põhjalik.\nKuu alguses oled keskendunud ja tõsine ning tegeled oma teemadega usinalt. Kuu keskel püüad võtta elu veidi mängulisemalt. On erinevaid võimalusi ja teemasid. Võib olla rasksui valimisel või otsustamisel ja sa püüad pigem mängida erinevate võimalustega. Kuu lõpp on küll turvaline aga samas mingit edasi liikumist ei toimu. Võiks öelda, et võid koonerdama hakata.\nSa võiksid rohkem usaldada enda ümber olevaid inimesi või võiksid nendega rohkem lõbusalt aega veeta.\nVõib olla kipud olema liialt murelik. Ega see sinu närvidele hästi ei mõju.\nVõimalused on leida tegelikult enda koht siin maailmas, kus sa tunned ennast koduselt. Selleks on vaja sul liikuda. Siis väldid ka seda, et murelikud mõtted ja asjadest ning teemadest kinni hoidmine ehk siis koonerdamine hakkab sind liigselt koormama.\nMeeldivad, rahulikud ja armastavad välised impulsid, tehakse leppimise katseid. Samas sinus tunded tulevad esile, võimalus olla emotsionaalselt avatud. Või, kui oled naine siis selline tundeline, oma intuitsiooni järgiv mees võib moel või teisel sinu ellu ilmuda.\nKuu alguses on südamlikud kohtumised, meelaste rõõmude nautimine, elu koos enda inimestega nautimine. Kuu keskel pead siiski maa peale tagasi tulema ja tegelema igapäevaste teemadega. Mis sul ka hästi õnnestub. Kuu lõpus teostad täiega enda plaane ja teemasid ning sa võid enda üle uhke olla.\nVõiksid oma intuitiivset potentsiaali kasutada ja oma sisehäält kuulata. Kui oled mees, siis võib olla sinu elus keegi intuitiivne ja fantaasia rikka mõtlemisega naine.\nTead, et võid olla jõulisem ja kirglikum kui muidu. See tuleb sulle ainult kasuks.\nSeptembri lõpus hingad kergendunult ja täheldad, et ka keerulised ajad tasusid ennast ära ja võid täiel rinnal hingates vaadata julgelt oktoobri poole.


Abieluleht 1931. aastal: ebainimlik inimelude hävitamine abordi näol peab lõppema! - sõbranna.ee\nAbieluleht 1931. aastal: ebainimlik inimelude hävitamine abordi näol peab lõppema!\n5. oktoober 2016, 14:16\nAlati on arstid tegelenud küsimuse kallal, kuidas teha naist ajutiselt sigimisvõimetuks. Kõik abinõud, mis selleks tarvitusele võetud, on osutunud aga puudulikeks ja mittekasulikeks ema kui ka järeltuleva soo tervisele, kirjutab keegi August 1931. aasta 22. veebruari Abielulehes.\nSündivuste reguleerimine on enesest väga tähtis. Kui leitakse selline reguleerimisvahend, siis oleks saavutatud palju inimlikku.\nMeil Eestis loetakse aastas vähemalt 9000 aborti. Kas ei ole see metsik ja massiline inimelude hävitamine? Sellele metsikusele võiks piiri panna, kui saaks sündivusi reguleerida… Ja abortide arv näitab meil kasvamise tendentsi. Senini on abortide arv kasvanud keskmisel 100 juhtumi võrra aastas. Ja kokkuvõetult kogu Eestis vabariigi iseseisvuse ajal on vähemalt 100 000 aborti tehtud, see tähendab, on metsikult, julmalt hävitatud 100 000 noort inimelu!\nAborti lasevad meil peamiselt teha neiud, kes väljaspool abielu emaks saamas ja abielunaised töölisringkonnist. Kuid on ka abielunaisi, kellel küllalt võimalusi oleks lapsi kasvatada, leidub aborditegijate hulgas. Esimesile on see kuritöö veel kuidagi andestatav, aga teisel juhul on see puhtamakujuline roim. Selliseile roimadele võiks ainult piiri panna odava ja kõigile, eriti vaesemale kihile kättesaadava sündivuse reguleermisvahendiga.\nJa kokkuvõetult kogu Eestis vabariigi iseseisvuse ajal on vähemalt 100 000 aborti tehtud, see tähendab, on metsikult, julmalt hävitatud 100 000 noort inimelu!\nAbort, kui praegune laialdasemalt tarvitatav abinõu rasedusest vabanemiseks, on ka veel hädaohtlik emale. Tihtigi võib õnnestuda esimene ja ka teine abort, kuid järgmised võivad surma tuua veremürgituste ja verejooksude läbi.\nMõni ehk arvab, et pole üldse tarvis sündide reguleerimisi ja samuti saab ka abortideta läbi, et igaüks, kes on jäänud rasedaks, sünnitagu ja kasvatagu üles oma laps. Minagi isiklikult ühtin selle arvamisega, aga elu ei ole igakord selline, et võimaldaks inimlikku lastekasvatamist. Ja miks asetada siis last elu piinapingile? Siis juba parem lasta teda mitte sündidagi. Ei ole ju teenijal neiul, kes end isegi ei suuda kuidagi elatada enam võimalust kasvatada last. Samuti võib näitena võtta töölisperekonna, kus juba on 4-5 last ja vanemad neidki ei suuda rahuldavalt toita ega kasvatada. Ja iga uue ilmakodaniku sünd oleks siin peaaegu kuritegu nii vanemate kui ka lapse enese vastu, mõjudes tapvalt vanemaile ja ühtlasi ei lase ka noorest ilmakodanikust kasvada tugevat, elujõulist inimest. Selliseil juhtudel tuleks hoiduda, arvab ehk mõni… Täiesti õigus. See oleks ka minu isiklik arvamine. Aga kuidas seda siis teha? Õigus armastusele on ometi kõigil, olgu ta rikas või vaene?\nSiin tulebki tahtmatult otsida abinõusid, mis hoiaksid ajutiselt ära rasedaks jäämise. Abort oma julmusega siia ei kõlba ja nii tuleb siis otsida midagi muud, ja selle millegi muu kallal on arstid juba töötanud aastakümneid, ja alles nüüd, viimaseil aastail näib leitud olevat otstarbekohane vahend.\nSelle vastu võib tõusta ka hääli, kes ütlevad, et sündivuste reguleerimine mõjub kahandavalt rahvaarvule ja et kõik sellised abinõud tuleksid keelata… Õigus, rahvaarvu see küll ei tõsta. Kuid kuidas saab olla juttu rahvaarvu kasvust, kui olemasolevalgi rahval midagi teha pole ja elamisvõimalused peaaegu puuduvad? Vist keegi naine ei keelduks sünnitamast, kui tal oleks lapsekasvatamise võimalusi?\nRaskete ja järjest raskenevate majanduslikkude olude sunnil näitabki abortide arv kasvamise tendentsi. Ja just abortide vastu võitlemiseks püütaksegi leida vahendit, mis aitaks reguleerida sigivust.\nLeipzigi ülikooli naiskliiniku sünnitusabi professor – professor Sellheim – on suurema osa oma elust pühendanud uurimusele, kuidas naist teha ajutiselt sigimisvõimetuks, nii et see oleks täiesti kahjutu temale, kui ka tema järeltulevale soole. Ka prof Sellheim tahab sündivust reguleerida. Ka tema loodab seeläbi piiri panna metsikule idaneva elu hävitamisele emaihus. Ja mõistlikuim ja inimväärsem meetod sigivuse piiramiseks on seemne vastuvõtu takistamine.\nKa Inglise parlament on vastu võtnud seaduse, mille läbi omavalitsuste ülesandeks tehakse teatud summasid määrata selgitustööks vaesema rahvakihi naisile, kuidas hoiduda rasedusest. Ülemkojas juhiti tähelepanu sellele, et Inglise koguduste poolt ainukese lubatud abinõuna, jutlustet hoidumine sugulisest kooselust, on läbiviimatu, ja et väga paljud naised ise tunnistavad, et nad niipea, kui märkavad rasedaks jäämist, kohe ette võtavad kõik mis võimalik, et rasedust katkestada.\nKa Austria haigekassa riigikomisjoni kirjastusel on ilmunud raamat naisile, mis annab seletust, kuidas hoiduda rasedaks jäämast. Seda raamatut jagatakse maksuta kõigile haigekassa liikmeile. Liig rohke sigimise ärahoidmisega kergendatakse vaesemate kihtide abielu ja hoitakse naisi hävitamast oma tervist ja hädaohtu saatmast koguni oma elu.\nProf Sellheim seletab, et arsti juurde tuleb igapäev naisi, kes avaldavad soovi, et neid jäädavalt siginemisvõimetuks tehtaks. Seda muidugi ei tehta. Tuleb otsida kahjutuid vahendeid, kuidas naist ajutiselt sigimisvõimetuks teha.\nMunajuhe sulgemine, mis naise teeb kestvalt siginematuks, ei saa siin ka kõne alla tulla, sest et naisele tuleb tingimata säilitada lapse saamise võimalus soovi korral.\nKa munasarjade Röntgeni kiiritusega valgustamine on hädaohtlik mäng sigivusega, sest see võib naise lõplikult siginemisvõimetuks teha. Teisest küljest – kui Röntgeni kiirtega paistmine toob ainult mööduva siginemisvõimetuse – võivad niinimetatud «Röntgenilapsed» väga kergesti vigased sündida. Seetõttu otsiti teisi meetode.\nTehti katset mehe seemne pritsimisega naise verre, et saavutada naise juures nn «spermaimmuniteeti», so vastuvõtmatust sugutusele.\nSuurimat tähelepanu äratasid prof Haberlandti katsed, kes teatud hormoonide külgepookimise läbi emase tegi mõneks ajaks siginemisvõimetuks. See meetod seisab tiinete loomade munasarjadest ja emakoogist saavutatud ainete sissesöötmisest.\nEt naisi sel viisil mõneks ajaks vastuvõtmatuks teha mehe seemne mõjul, on tarvis vastavaid hormoone suuemal hulgal. Kuid ka sellest on saadud üle. Nimelt on õnnestunud hormooni, mida sisaldavad tiinete loomade munasarjad ja emakook (platsenta9, saavutada ka viimasel rasedusjärgul viibivate naiste uriinist. 200 liitrist rasedauriinist saab üks gramm seda naise seksuaalhormooni. On huvitav, et on võimalik ühe naise rasedust ära kasutada teiste naiste rasedaksjäämise ärahoidmiseks.\nNüüd tahetaksegi rõhku panna sellele, et naiskliinikuis ja sünnitusasutusis rasedate naiste uriin hoolikalt kokku kogutakse, siis läheb raseduse vastu kaitsev hormoon nii odavaks, et see on kättesaadav ka vaesemale rahvakihile, kellele see omab ju suuremat tähtsust kui rikkaile.\nTuleks ainult veel soovida, et lahendataks kiiremini see probleem. Ja ühtlasi seega kaoks ka ebainimlik inimelude hävitamine abordi näol.


J umoment - 5 õppematerjali - Annaabi.ee\n" j umoment" - 5 õppematerjali\n2.KINEMAATIKA ALUSED. Kinemaatika uurib kehade liikumist. Eristatakse kahte liiki liikumist : kulgliikumine ja pöördliikumine. 2.1.Kulgliikumise kinemaatika Kulgliikumisel jääb iga kehaga jäigalt ühendatud sirge paralleelseks iseendaga. 2.1.1.Sirgjooneline liikumine Füüsikaliselt kõige lihtsamalt kirjeldatav liikumine: trajektoor on sirge, kiirus ei muutu! Ühtlasel liikumisel läbitakse mistahes võrdsetes ajavahemikes võrdsed teepikkused: v = konstantne 2.1.2.Ühtlane ringliikumine on keha või masspunkti konstantse kiirusega liikumi...\nSirgjooneline liikumine - Keha liikumise tegelik tee on trajektoor. Nihkvektoriks s¯ nimetame keha liikumise trajektoori alg-ja lõpppunkti ühendavat vektorit.Olgu nihe ∆S¯ ajavahemikku ∆t jooksul,siis kiirusvektor: V¯=lim ∆S¯∆t=dS¯dt Kui kiirus ajas ei muutu,siis diferentsiaale ei kasutata ning vektorseosed kattuvad skalaarseostega,sest on tegemist sirgjoonelise liikumisega.J...\nSkalaarid ja vektorid - Suurused (ntx aeg ,mass,inertsmom),mis on määratud üheainsa arvu poolt. Seda arvu 3.Ühtlaselt muutuv ringliikumine - Nurkkiirus pole konstantne sellepärast et on olemas nurkkiirendus ,mille nim antud füüsikalise suuruse väärtuseks.Neid suurusi aga skalaarideks.Mõnede suuruste määramisel on lisaks väärtuse...


Maalehe peatoimetajaks saab Hindrek Riikoja - Läänlane.ee\n„Hindrek on ajakirjanik, kelle senine karjäär on justkui olnud ettevalmistus Maalehe peatoimetaja ametiks. Ta on töötanud mitmes väljaandes, viimasena KUKU raadios, lisaks kunagi ka põllumajandusministeeriumis, kus veedetud aastad on kindlasti ta edasises töös vajalikud. Hindrek on informeeritud ajakirjanik ja kogenud peatoimetaja, kes on osanud alati moodustada meeskonna, kellega koos teha head ja nutikat ajakirjandust. Ta teab, et Maaleht, nagu kõik väljaanded, on vastamisi mitmete väljakutsetega – eelkõige tuleb täpselt tundma õppida, mida ootavad senised ja ka uued tellijad, seejärel peab hoidma ja leidma nii digi- kui paberlehele uusi lugejaid. Ajakirjanduslik tööpõld on Hindrekul kahtlemata lai, kuid kolleegid nii Maalehes kui Ekspress Meedias on ta kõrval, et aidata ning toetada. Hea ajakirjandus, tasakaalukus ja kõikide tänapäevaste ajakirjandusplatvormide kasutamine on Maalehe jätkuva edu saladus,“ ütles Ekspress Meedia juhatuse liige Urmo Soonvald.\nHindrek Riikoja sõnul on Maaleht Eesti suurim nädalaleht ning selle juhtimine põnev väljakutse. “Mul on hea meel, et mulle selline ettepanek tehti. Maaleht ei ole juba ammu kitsalt põllumajandusest kirjutav leht – ajaga on kaasas käidud ja köitvat sisu pakutakse nii maa- kui linnainimesele,” rääkis Riikoja. “Lehel on kõik võimalused olla populaarne ja loetav nii paberkandjal kui veebis ning tahan Maalehte edasi arendada mõlemas kanalis. Ühes Maalehe ajakirjanikega on seda hea ja kindel teha.”\nSeni üle 5 aasta Maalehe peatoimetajana töötanud Andres Eilart soovib nädalalehe uuele juhile rohkelt jaksu ja edu. „Usun, et Maaleht, tema inimesed, tegemised ja sõbrad saavad headesse kätesse, et püüda aina uusi mäetippe ja külastada rohelisi oaase. Tean, kui oluline on eestlaste jaoks olla juurte lähedal. Lugejad on alati pidanud Maalehe tasakaalukast olekust ja inimsõbralikust hoiakust ning võin rahuliku südamega mõelda, et hea Eesti leht jääb uue peatoimetaja vedamisel ikka ja alati juurte juurde. Kasutan ka ise veelkord võimalust Maalehe ja Ekspress Meedia sõpru tänada koos sammutud teekonna eest – neljapäeva veedame Maalehega!,“ lausus Eilart.\nTagid: Indrek RiikojaMaaleht\nSEE Teatris esietendub “Kes tappis Igor Talkovi?”\nLäänemaale lisandus koroonaviirusse nakatunu, kogu Eestis tehti 80 positiivset testi


Vana malmpanni restaureerimine osa 1 | kuidas teha\nVana malmpanni restaureerimine osa 1\nPosted on 30. mai, 2013 by Edith\nMinu lapsepõlve pann oli suur malmist ruudulise põhjaga kobakas millel valmisid oivalised kohevad hapupiima lusikapannkoogid. Sellest ajast on mulle hinge jäänud kindel usk, et malmpannid on head. Tõsiasi, et paljud meisterkokad on veendunult malmpanni usku pole aidanud seda veendumust kõigutada isegi peale aastakümneid kestnud teflonpannide võidukäiku.\nTurgudel ja vanakraamipoodides jääb aegajalt silma vanu malm panne. Mulle meeldivad nö eelnevalt armastatud asjad kuid enamasti näevad need vanad pannid välja nagu nad oleks tulnud vägivaldsest suhtest. Süsimustad, kõrbenud kihtidega kaetud, krobelised ja roostes. Sellise vana panni võib saada murdosaga uue panni hinnast. Mõningase aja ja paari eurose rahalise panusega saab sellise panni taastada tema endisesse hiilgusesse. Korraliku hooldusega kestab uue elu saanud kvaliteetne malmpann põlvkondi. Sain hiljuti endale imearmsa väikese malmpanni mis oli kohutavas seisukorras. Pealt ja alt kaetud paksu, musta, krobelise kihi ning roostega.\nMalmpannilt saab vana kihi maha seebikivi lahuses leotamisega. Müügil seebitegemise materjalidega koos erinevates ökopoodides (Tallinnas näiteks kaupluses Roheline vihmavari või Hobipunkt). Mina hankisin enda seebikivi „Rohelisest vihmavarjust“ makstes karbi eest 1euro. Seebikivi on tugevalt aluseline ning sellega töötamisel on vajalik kasutada kummikindaid. Vali selline plastikust või klaasist nõu kuhu su malmpann ilusasti tervenisti sisse mahub. Vala sinna külm vesi ning lisa aeglaselt segades juurde seebikivi (kasuta kindlasti majapidamiskindaid). Kui seebikivi lahustus siis vesi soojeneb. Kui seebikivi on lahustunud pane malmpann vette, kata nõu pealt kilekotti või kaanega ning jäta paariks päevaks seisma.\nNagu öeldud oli minu pann päris halvas seisukorras. Sellepärast arvestasin juba ette küllaltki pikka leotamise ajaga. Kontrollisin enda panni 3-4 päeva pärast. Põhja küljes olev paks must kiht oli pehmenenud ning tuli suuremas osas kergesti küljest ära. Näha ilusa vormiga vana eset taastumas on fantastiline tunne mida poeetilise mõttekujundina võib lausa võrrelda lille õitsele puhkemisega. Selle aja peale oli seebikivi lahus väga ebapoeetiliselt muidugi juba süsimust. Hõõrusin pehmenenud osa maha ning panin panni tagasi lahusesse.\nPeale nädala möödumist oli kogu paks must kiht maha tulnud kuid jäänud oli õhuke tume kiht pannil. Selle kohapeal ma tegin uue seebikivi lahuse kuna eelmine oli muutunud üsna ebameeldivaks. Jätsin panni veel nädalaks seebikivi lahusesse. Peale nädala möödumist võtsin panni välja ning hõõrusin ta nõudepesukäsna kareda poolega põhjalikult üle. Enamik mustast kihist kuid mitte kõik oli kadunud. Liikusin edasi järgmise sammu juurde.\nTegin kange äädikalahuse ning panin panni selle sisse. Tugev hape neutraliseerib seebikivi kuid ning eemaldab malmi pinnalt rooste. Peale äädikaga leotamist tuli ka ülejäänud must kiht kergelt hõõrudes pannilt maha. Tulemuseks on ilus kare halli tooniga metalli pind. Ära jäta panni äädika lahusesse kauemaks kui kolm tundi (enamasti piisab vähesemast). Seebikivi lahuses võib pann olla kasvõi kuu aega kuid pikem kokkupuud happega hakkab kahjustama ka metalli ennast.\nEnne panni kasutusele võtmist tuleb see korralikult rasvakihiga katta, et tekitada mittekleepuv pind ning vältida panni roostetamist. Sellest kuidas malmpanni õieti katta kirjutan edaspidi.\nMillele tähelepanu pöörata kui ostad restaureerimiseks vana malmpanni?\nPaks akumuleerunud must kiht (kõrbenud rasv jne) ning rooste pole probleem, sellest saab lahti.\nVaata, et panni põhi ei oleks kummunud, seda koduste vahenditega muuta ei saa.\nÜks sõna ka emailitud malmpannide kohta. Katkist emailikihti kodus taastada ei saa. Niipalju kui mina aru saan on emaili kiht ülikõrgel temperatuuril malmi peale sulatatud klaas ja seda kodus järgi ei tee. Küll aga saab emaili tekkinud augud töödelda rasvaga mittekleepuvaks samamoodi kui emailimata panni pind. Siis peab loomulikult olema kindel, et augu servast rohkem emaili tükke lahti ei tule mis toidu ära rikkuda võib.\nKui otsid panni toidu tegemiseks mitte haldjakuninganna vastu sõtta minekuks väldi panne millel on emaili kiht maha kraabitud (selliseid ringleb vahel, olen ka ise ühega kokku sattunud).\n← Idee: kuidas organiseerida juuksekumme\nKodune mullitaja vedelik →\n3 thoughts on “Vana malmpanni restaureerimine osa 1”\nerki murdoja ütles:\non 18. mai, 2016 at 10:08\nTere, tegelen oma panniga aga tekkis paar küsimus. Kui kanged need seebikivi ja äädika lahused peavad polema? Tänud.\nPingback: Klaasist küpsetusvormi puhastamine | kuidas teha\nPingback: Malmpanni restaureerimine. Osa 2 | kuidas teha


(12-05-2017, 01:18 AM)13piisab Kirjutas: ...sest ma ei karda seda, et ma ei saaks aru, mis toimub. Ning teiste tekitatud riskimarginaale ei taha ma kinni maksta - kui vaja, hindan riske ise. Ning mis peamine: tahan ise otsustada, mis meetodil ja kvaliteediga midagi tehakse. Tükki ostes on sõnaõigus väiksem ja nagu vana autokerega, saab vana majaga kah asju teha või saab neid teha hästi.\nArvan, et sel juhul jääbi üle leppida mitte just kõige tegijamate ehitusmeestega.\n(11-05-2017, 20:46 PM)Marko Kirjutas: Virisejatele - mul on kulunud treimisele minevate piduriketaste lahtileotamisele/liikumameelitamisele üle nädala.\nÕnneks erilist tungi kanali peale ei olnud ja tuttav mees oli ka, saime kaubale. Vägivalda ei saanud tarvitada, oleks lõppenud abs vööga pooltelgede vahetusega.\nKõik on kokkuleppe küsimus. Murdunud tikkpolt kollektoris võib raisata päeva.\nEhitajatel selliseid probleeme reeglina pole, peab lihtsalt vaatama, et mees tööd ka teeks.\nNoh, kui ei ole selliseid, siis on teistsuguseid. Ainuke põhimõtteline erinevus, mis kuidagi põhjendab autoremondifirmade töö kõrgemat (tunni)hinda, on vajadus teatava kinnisvara järele, kus oma laager püsti lüüa, samas kui ehitaja tegutseb objektil kohapeal. Kuigi vähegi suuremale ehitusettevõttele vist ka ei piisa pelgalt kaubikust lao ja kontori ülesannetes.\nKas üle nädalase leotamise ajal muidu jookseb kogu see aeg tunnihind?\n15-05-2017, 16:15 PM\n(12-05-2017, 11:43 AM)stretch Kirjutas:\nMarko vihjas pigem sellele, et kõik pole must ja valge. Vanemate sõidukite puhul tuleb ette ootamatusi ja see on enamasti reegel, mitte erand. Seda ei oska keegi ette ennustada, kas täna on hea päev, kõik laabub või lõppeb see 20h hiljem peale leotamist, lõikamist, kuulutamist jne.\nSinu kinnisvara vajaduse näide on ka naeruväärne. Kas kõik muud kulud ja vajadused on tasuta? Vahendid maksavad, mida uuem sõiduk, seda enam on eritööriistu vaja. Töökoja keskkonda ei kõlba ala Biltema tööriistad, mis on odavad ja sobivad kodusele nokitsejale.\nSelles sektoris on küllaltki suur töötaja ränne, et head töötajat hoida, on vaja teda vastavalt tasustada.\nKoolituskulud: sul pole aimugi, mida näitkes margiesindus peab maksma, et töötajaid koolitada.\nÜldiselt, kui elu läheb kallimaks, kallinevad ka tunnihinnad, vahet pole millises sektoris, üldised kulud on neis kõigis samad.\nMingi hetk on vaja hindasid ju tõsta. Tegu on äriga, mitte heategevusega.\n15-05-2017, 21:50 PM\n(15-05-2017, 16:15 PM)Renka Kirjutas:\nEhitajatega sama asi ju. Vana majaga ei tea kunagi mis sealt alt välja võib tulla. Ja tööriistadega ka, ostan akutrelli ja olen ehitaja ajad ammu möödas( kuigi tehakse ka nii, aga kui tellija on idioot ei saa sinna midagi parata) Mina olen praegu täitsa üksi: direktor, varustaja, sekretär ja kui aega üle jääb teen tööd ka. Ja isegi üksi on mul 60m2 ladu mis on laeni täis, lisaks bussi kong tööriistu laeni. Vaikselt kogun raha laiendusteks. Ma isegi ei taha meenutada seda aega kui mul 4 töölist oli, loodan et nii sitasti enam kunagi ei lähe ☺\n11-06-2017, 20:50 PM\nMa ei saa teema probleemist aru.\nSiin võrreldakse nö nipernaadist ehitaja tunnihinda võrreldes firma poolt pakutava teenustööna(autoremont).\nEks maksude maksmine on igal ühel oma südametunnistuse asi.\nLihtsalt autoremondi puhul klient peab ainult auto kohale viima ja siis hiljem tulema arvet maksma. Nende soodsate ehitajatega kus maksad otse mehele on pidevalt jama kus varusta teda ise kõikide asjadega alates kruvidest kuni WC võimaluseni välja. Küll pikendusjuhe ei ulatu või ta käis päev otsa oma autoga lauajuppi toomas ja ootab kompensatsiooni.\nNing need ehitusfirmad kus sa ostad firma käest teenust ja peale arve maksmise kõrvaliste tegevustega tegelema ei pea tuleb tunnihind ikka umbes 30-45 eurot.\nAutoremondis on tunnihind ikka 30 eurot (oletame) kui ta kas keerab polti, keevitab , pumpab kumme , laeb akut , tõstab tõstukiga . Nendel soodsatael ehitajatel võib olla 15-20 eurot per kärrs aga kui ta peab mingit suuremat masinat kasutama(pinnasetihendaja , maapuurid , käsitali , veepump jms) siis iga asja eest küsib eraldi juurde.\nMehed saage aru , tunni hind pole oluline vaid lõppsumma.\n11-06-2017, 21:27 PM\n(11-06-2017, 20:50 PM)Gravit Kirjutas: Mehed saage aru , tunni hind pole oluline vaid lõppsumma.\nIkka saan aru, kliendid ei taha saada. Minujaoks on üldse oluline palju rahakotis on, mitte tunni või kuu või lõpphind\nJa alati võib ise oma autosid remontida\n13-06-2017, 20:02 PM\n(11-06-2017, 20:50 PM)Gravity Kirjutas: Ma ei saa teema probleemist aru.\nEga automeeste foorumist ongi liiga palju tahta leida seisukohti, mis ei peaks lukksepa ametit keeruliseimaks ja tähtsaimaks maailmas.\n11-10-2017, 21:28 PM\n(Seda postitust muudeti viimati: 11-10-2017, 21:40 PM ja muutjaks oli 13piisab.)\nehitusbuum kestab, aga välitööde hooaeg hakkab otsa saama - ehk on nüüd kusagil (tellijale) mõistliku hinna-kvaliteedi suhtega töökäsi vabanenud?\nkiiret mul jätkuvalt pole ehk siis tööd saab teha kiirustamata, samas ei vaja ega soovi ma nn buumihinnaga (ja kvaliteediga) ehitust.\nsuvel sai "objekt" natuke edasi (peamiselt mu enda tööna) ja ca 1/3 pinnast on tänaseks juba ka maalrid üle käinud. Sisetööde mahust ca 3/5 on aga veel ees ja hakatuseks lammutaja(d) ning seejärel ehitaja(d) oleks teretulnu(d).\nsuvel oli mul mõne nädala jagu "külalisesinejaid". Tegid natuke tööd, siis sai üks oma Soome palga kätte ja teine jätkas kohatiste "pudelipausidega" (mis olid üksühele seotud rahamaksmistega). Mingi hetk hakkas allesjäänud töömehe töö ca pooles mahus muutuma tehtu ümbertegemiseks - nt vaheseintesse villa panekut ning uste käelisusi sai korduvalt selgitatud - selgus aga, et selgitused olid asjata. Mingi hetk oli mehel pikem joomapaus ja kuna selle jooksul ujus välja veel jamasid (nt kruvilisandiga kipsitagune vannitoatoru, püstolivahu paisumise vastutoeta paigaldatud vaheuksed), siis sellel mehel lubasin lahkelt kusagil mujal oma tegemisi jätkata ning ka maksmata ca 200eur palgaraha osas leppisime kenasti kokku, et see on minu palk tema jamade likvideerimiseks või siis palk, mida tema ei saa tööosade eest, mille tulem on, et selle tegematajätmine oleks parem olnud.\nkuuldavasti tehakse Eestis juba päris palju ehitustöid Ukraina käte poolt ja mulle kandideeris tegelikult hiljaaegu ka mu palga-töökoha vakantsile (mis ei ole ehitusvaldkond) üks ukrainlane. Ehk siis oleme vist muutumas heaoluriigiks, kus (ajuga ühendatud) töökäsi napib ja kuhu neid sisse tuua tuleb\n11-10-2017, 22:22 PM\nUkraina töömeestega on nii, et ühe kohaliku töömehe palga raha eest saad kolm Ukrainlast ja neid kõiki kolme Ukrainlast on ka sul vaja, et saaks selle ühe kohaliku mehe töö ära tehtud.\nAegajalt sattub ka vähe teravamaid kriite nende sekka aga need leiavad siis endale ka kiiresti püsiva töö.\nja need teravamad kriidid mõistavad omale ka palka küsida, alla 1000 kätte nemad ei tööta... Ehk siis nii palju kui maksad täpselt nii palju ka saad. Omal sama teema, et buumi hinda maksta ei jõua ja sita tegemist ei soovi. Niisiis teen kõik ise.\n(Seda postitust muudeti viimati: 12-10-2017, 08:49 AM ja muutjaks oli klemm.)\n[quote='13piisab' pid='433631' dateline='1507742893']\nOn pakkuda ca. 1 kuu, alates tänasest. http://www.koduabi24.eu pakkumine kehtib 2 päeva.\n13-10-2017, 15:52 PM\n(11-10-2017, 22:22 PM)r.i.h.o Kirjutas: Ukraina töömeestega on nii, et ühe kohaliku töömehe palga raha eest saad kolm Ukrainlast ja neid kõiki kolme Ukrainlast on ka sul vaja, et saaks selle ühe kohaliku mehe töö ära tehtud.\nKusjuures kunagi ammustel aegadel kui kalevipojad alles noored olid, siis nende kohta kasutasid põlisrahavad enam-vähem sama "sõnastust"


Helena Kukk: Minu stiil on klassika väikse kiiksu ja kõrgete kontsadega! – Naisele | GoodNews\nAvaleht Mood tänavalt Helena Kukk: Minu stiil on klassika väikse kiiksu ja kõrgete kontsadega!\nHelena Kukk on Tartust pärit tüdruk, kellel on 43 paari jalanõusid ning kes armastab riietuses baaselemente, mida miksida erinevate lisanditega. Helena ise ütleb, et Tartu tänavastiil on justkui matkale minek – inimestel on suured kotid seljas, roheline või kaamlivärvi mantel seljas ning sall kurguni. Võta siis kinni, mis stiil see selline on, kuid kindlasti midagi muud, mida Tallinnas näeme.\nLoe, kuidas on Helena stiil kujunenud ning mida armastab ta armastab erinevatel hetkedel kanda.\nKui palju on sinu stiili mõjutanud Tartu boheemlaslik linnastiil?\nKindlasti mingil määral on. Nooremas eas rohkem – siis käisin mööda linna ringi tennised jalas ja suur märss kaasas. Nüüd vaatan ikka, mida ja kuidas teised mu ümber kannavad, samas ajan pigem rohkem ikka oma rida. Siiski kasutan hea meelega boheemlaslikke elemente.\nMilliseid muutusi on teinud läbi sinu stiil jõudmaks praeguse stiili juurde?\nKui mu riidekapp oskaks rääkida, siis ta kindlasti oleks mingil ajahetkel tahtnud karjuda – sinna on jõudnud ikka igasuguseid riideesemeid. Päris noorena tassisin kõikvõimalikku jama kokku, mida nüüd endalgi naljakas vaadata on. Praegu katsun läbimõeldumalt riideid osta, kuid paraku see alati ei õnnestu.\nKuidas ja kust valid riideid? Kas eelistad uut kaubandust või väikseid teise järgu poode?\nValin täpselt sealt, kus Tartus võimalik on – paar kaubanduskeskust ja ka mõned teise ringi poed on samuti lemmikud. Varem olin suurem kaltsukafänn, kuid praegu lihtsalt ei leia aega, et neid läbi kammida, millest on egelikult ka kahju.\nKui peaksid paari lausega kirjeldama oma stiili, siis see oleks?\nKlassika väikse kiiksu ja kõrgete kontsadega.\nKas miksid kokku pigem erinevaid stiile või valid alati ühe ja konkreetse?\nKatsun ikka miksida. Samas püüan hoiduda asjade lihtsalt üksteise otsa kuhjamist, et asi maitsetuks ei kisuks. Hetkel olen täheldanud, et läbivaks jooneks on kuldne segatud millegi heledaga. Varem kandsin palju tumedat, kuid musta värvi juuksed on heledate riiete taustal kaunis kontrast.\nMul palju selliseid riideid, mida on kerge omavahel sobitada – kutsun neid sellisteks baaselementideks (erinevad ühevärvilised maikad, erinevad ühevärvilised jakid jne), millele on hea igasugust kraami peale ja külge panna.\nOn sul iidoleid, keda jälgid ja kelle järgi sooviksid riietuda?\nSiit ja sealt jääb ikka silma, kuidas keegi riietub, kuid kindlat iidolit mul ei ole.\nMitu paari jalatseid sul on? Aga kotte?\nJust lugesin – 43 paari jalanõusid ja kotte on mul vähe, kuid need olen soetanud võimalikult lihtsad, et neid erinevate riietuste juurde saaks kasutada.\nKas vastab tõele, et rõivad ja aksessuaarid on naise hinge kosutus?\nAbsoluutselt! Ja minu koristamise põhjus – kui ikka üldse ei taha koristada, aga soetad uue paari kingi või kauni uue kleidi, siis tundub maru kohatu see riputada sassis kappi või kingad segamini kingariiulile.\nMilline on sinu kodune riietus?\nHommikumantel. Kui tulen koju kasvõi pooleks tunniks keset päeva, siis käin hommikumantlis ringi. Samas ka lihtsalt pusa ja dressid.\nKas pigem mugavus või ilu?\nArmastan ilu ja naudin mugavust. Kui lippan lihtsalt trenni, siis kannan dresse ja tenniseid, kui pidulikum üritus, siis seisan virina saatel kasvõi hommikuni kontsadel – sest nii on ilus ju!\nKuidas kirjeldaksid Tartu tänavastiili?\nTartu tänavastiili saab kirjeldada olukorraga, mil kõik läheksid kohe matkale – suur märss kaasas, roheline või kaamlivärvi mantel seljas, sall silmini ja karvase kraega kapuuts peas.\nKas Eestlased võiksid olla julgemad riietust valides?\nAbsoluutselt – enamus üritusi on nagu peied. Must teeb ilusaks ja peenikeseks, kes meist seda aeg-ajalt ära ei kasutaks, kuid värve võiks küll rohkem leida kui halli viiskümmend erinevat varjundit.\nEesti mood on…?\nAitäh Helenale meile vastamise eest ning loodame, et teieni tuli julgust võtta riidekapis riske!\nHelena leiad ka Instagrammist: helenakukk\njärgmine Alli-Liis Vandeli stiil on justkui kirss tordil!\nMoelooja Arne Niit annab nõu: naisel peaks kapis olema üks must ja üks punane kleit\n10. veebr. 2017 Head Uudised 0\nKärt Harolski on tüdruk, kelle kireks on tantsimine ja hip-hop stiil!\n7. veebr. 2014 Head Uudised 0\nKerli Kuldmaa: Enesekindlus on parim outfit!\n29. dets. 2013 Head Uudised 1


Beebi köha: teie vastsündinu vilistava hingamise, haukumise ja häkkimise dekodeerimine - Tervis 2020\nBeebi köha: teie vastsündinu vilistava hingamise, haukumise ja häkkimise dekodeerimine\nBeebi köha, mis näitab külma\nBeebi ristluu köha\nBeebi köha, mis näitab bronhioliiti\nKopsupõletiku beebi köha\nAstma beebi köha\nBeebi köha, mis näitab võõrkeha\nBeebi köha: millal muretseda\nJohanna pelgab muru :D :D (16.07.2011) (Oktoober 2020)\nImiku köha võib tähendada paljusid erinevaid asju ja see pole nii, nagu võiksite küsida beebil, mis viga on. Mõnikord on raske teada, kas peaksite pöörduma arsti poole, leppima kokku kohtumise või suunama otse traumapunkti.\nKöha on keha viis end kaitsta, selgitas New Yorgis East Meadow'is asuva Nassau maakonna meditsiinikeskuse laste nakkushaiguste direktor MD Howard Balbi. Köha on meetod, mida keha kasutab hingamisteede puhastamiseks, vabastades flegma kurgust, ninaõõne tilgutamisest (nina lima, mis tilgub kurgu tagaküljest) või majutatud toidutükist.\nSEOTUD: köha tüübid, mida vanemad peavad teadma\nSelle eesmärgi saavutamiseks on kahte tüüpi köha: kuiv köha ja märg köha.\nImiku kuiv köha: see ilmneb siis, kui lapsel on nohu või allergia. Kuiv köha aitab eemaldada postnasaalse tilgakese või kurguvalu ärrituse.\nBeebi märg köha: see tuleneb bakteriaalse infektsiooniga kaasnevast hingamisteede haigusest. Märg köha põhjustab lapse hingamisteedesse flegmoni või lima (mis sisaldab valgeid vereliblesid, mis aitavad võidelda pisikutega).\nAlla 4 kuu vanused lapsed ei köha eriti, nii et kui nad seda teevad, on see tõsine, ütles Catherine Dundon, MD, Vanderbilti ülikooli meditsiinikooli lastehaiguste dotsent ja Tennessees Goodlettsville'is tegutsev lastearst. Kui vastsündinu köhib näiteks talvel kohutavalt, võib see olla hingamissüntsiidiviirus (RSV), imikute ohtlik viirusnakkus. Kui teie laps on vanem kui 1-aastane, on köha vähem murettekitav ja sageli ei anna see midagi muud kui külma.\nSEOTUD: Mida teha, kui teie lapsel on külm\nHuvitav, mida teha köhaga lapsele? Et aidata teil eristada ootuspärast köha sellisest, mis nõuab viivitamatut arstiabi, püsige rahulik, kuulake hoolikalt köha ja järgige allpool toodud juhiseid.\nKõlab nagu: kuiv hack\nSümptomid: imiku köha tunnused, mis võivad viidata külmetusele või gripile, hõlmavad kinnist või nohu ja kurguvalu. Köha on tavaliselt kuiv, kuid sõltuvalt külma tõsidusest võib teie lapsel öösel olla korisev lima ja / või kerge palavik.\nImikute köha ravimid külmetuse korral: proovige oma ema rutiini "palju vedelikke ja palju puhake". Ehkki võite olla valmis andma imikutele köharavimeid või köhasiirupit, soovitab Ameerika Pediaatria Akadeemia neid alla 6-aastastele lastele mitte kasutada, kuna uuringud on näidanud, et need ei tööta ja neil võivad olla surmavad kõrvaltoimed. Parem on jääda looduslike beebi köhavastaste ravimite, näiteks mee (üle aasta imikutele), soolalahuste ja jaheda udu niisutaja juurde. Atsetaminofeeni on palaviku vähendamiseks ohutu kasutada.\nKui teie lapse temperatuur on 100, 4 kraadi või kõrgem ja ta näeb välja haiglane, helistage oma arstile. On tõenäoline, et tal on gripp. Samuti helistage viivitamatult arstile, kui teie laps on 4 kuud vana või noorem ja kui tal on mingeid palaviku tunnuseid; isegi väike palavik on imikutel tõsine.\nLOE EDASI: Looduslike väikelaste köhavastased abinõud\nTavaliselt põhjustab viirusinfektsioon laudjas hingetoru limaskesta paisumist ja sulgeb hingamisteed, mis raskendab beebi hingamist.\nKõlab nagu: haukuv köha\nLaudjasümptomid: kõige kõnekamad laudjas köha sümptomid: kuulda, kuidas beebi köhib öösel haugatava müraga (heli on raske eksida) ja hingamisraskustega. Hülgelaadne haukuv köha ilmneb siis, kui beebi sisse hingab (mitte väljahingamisel).\nLaudjas mõjutab tavaliselt alla 5-aastaseid lapsi ja algab tavaliselt tavalise külma või nuusutamisega päeval varem. Pärast seda, kui olete esimest korda kuulnud oma beebi unes köhimist, peaks ristluu klaarima kolme või nelja päeva pärast; kui see ei õnnestu, helistage oma arstile.\nLaugude ravi: kõigepealt proovige oma last rahustada. Seejärel kaaluge tema hingamise hõlbustamiseks ühte järgmistest meetoditest:\nKäige duši all, sulgege vannitoa uks ja laske lapsel auruvat õhku hingata.\nKui on kerge õhtu, viige ta õue; niiske õhk peaks tal hingamist lihtsamaks tegema.\nLaske lapsel jaheda udu niisutajast õhku hingata.\nLOE EDASI: Laudjasümptomid ja ravi\nPõhja-Carolinas Raleighis asuva Capitoli pediaatria- ja noorukikeskuse juhataja Ruffin Franklini sõnul põhjustavad paljud asjad hingamisteede ahenemist, sealhulgas sellised keskkonnategurid nagu tolm. Valdav enamus alla 1-aastaste imikute bronhioliidi juhtudest on põhjustatud respiratoorsest süntsütiaalviirusest (RSV). See viirus põhjustab üle 3-aastastel lastel lihtsat külmetust, kuid see võib imikute kopsudesse tungida ja olla potentsiaalselt eluohtlik, hoiatab New Yorgi Bronxi Püha Barnabase haigla lasteosakonna juhataja David Rubin.\nKõlab nagu: vilistav hingamine\nSümptomid: Bronhioliit põleb pärast tavalist külmetust koos köha ja nohuga. Kuna imikute köha või vilistav hingamine on seotud nii bronhioliidi kui ka astmaga, võib olla raske neid teineteisest eristada. Kuid bronhioliiti täheldatakse tavaliselt sügisel ja talvel ning sellega võib kaasneda kerge palavik ja isutus.\nBronhioliidi ravimid köha raviks beebi korral: Bronhioliiti saab kodus ravida, kui beebi hingamine on kontrolli all. Andke lapsele palju vedelikke, palju puhata ja jahedas udus niisutajat ning jälgige alati oma lapse hingamissagedust. Kui see tõuseb liiga kõrgele - 50 hingetõmmet minutis või rohkem -, on teie laps kindlasti hingamisraskustes. Helistage 911.\nLOE EDASI: Bronhioliidi sümptomid ja ravi\nSee eluohtlik bakteriaalne infektsioon oli imikute haiguste ja surma peamine põhjus kuni DTaP-vaktsiini loomiseni 1960. aastatel, mis selle USA-s praktiliselt likvideeris. Kuid läkaköha on taastunud ja paljudes osariikides on olnud haiguspuhanguid. Viimastel aastatel.\nKõlab nagu: vali, kiire ving\nSümptomid: Enamikul läkaköha (läkaköha) juhtudest pole beebil külmetuse sümptomeid ega palavikku. Läkaköha tunnuste hulka kuuluvad:\nSagedased, murettekitavad köhivad spasmid\nKeel torkab silma\nLäkaköha ennetamine: veenduge, et teie laps oleks immuniseeritud. Ja kuna imikud pole täielikult kaitstud enne, kui nad on saanud kolm vaktsiiniannust, on oluline, et teid ja kõiki teie imikute hooldajaid vaktsineeritaks Tdapi (teetanuse, difteeria, läkaköha) revaktsineerimisega.\nLäkaköha ravi: Kui kahtlustate, et teie laps põeb läkaköha, helistage kohe telefonil 911. Köhimishoogude tekkimise ajaks tuleb imik hospitaliseerida, et dr Franklini sõnul saaks köhahoogude ajal hapnikku saada. Teie lapsele - nagu ka kõigile teie leibkonna liikmetele - määratakse ka antibiootikum erütromütsiin, et vältida selle väga nakkava haiguse levikut. Kui laps tuleb läbi esmasest rünnakust, peab läkaköha läbima oma kursuse, mis võib võtta mitu kuud.\nLOE LISAKS: Läkaköha sümptomid ja ravi\nKopsupõletik on kopsude viiruslik või bakteriaalne infektsioon, mille põhjustajaks on mitmed haigused, sealhulgas nohu.\nKõlab nagu: märg ja flegmia\nSümptomid: Kopsupõletikuga laps on väga väsinud. Tal on ka "produktiivne" märg beebi köha, mis toob esile kõik rohelise ja kollase varjundina ette kujutatava.\nKopsupõletiku ravi : ravi sõltub sellest, kas põhjus on viiruslik või bakteriaalne, nii et helistage oma arstile, eriti kui lapsel on palavik. Bakteriaalne kopsupõletik on tavaliselt ohtlikum ja seda põhjustab enamasti strep pneumoniae.\nLOE EDASI: kopsupõletiku sümptomid ja ravi\nArstid on üldiselt nõus, et alla 2-aastastel lastel pole astma tavaline, välja arvatud juhul, kui lapsel on olnud ekseem ja kui perekonnas on esinenud allergiaid ja astmat. Kuni astma absoluutse diagnoosimiseni ei ole, nimetatakse beebi hingamisteede pingutamist, mis põhjustab vilistavat hingamist, reaktiivseks hingamisteede haiguseks.\nSümptomid: astma sümptomite korral on teie lapsel sissetõmbed (rindkere ja diafragma imemine sisse ja välja). Teie imik alustab tõenäoliselt ka:\nSügelevad ja nohused silmad\nKuidas aidata beebi astma käes oleva köha korral: Igal juhul on alati parem helistada arstile, kui kuulete imiku vilistavat hingamist. Isegi ilma astma lõpliku diagnoosita kasutavad arstid sageli vilistava hingamise raviks astmaravimeid. Arst võib hingamisteede avamiseks välja kirjutada albuterooli vedela vormi. Kui astmahoog on väga raske, manustatakse albuterooli nebulisaatori kaudu - spetsiaalse seadme abil, mis toimetab ravimit peene udu sisse -, mida mõnikord kasutatakse koos imiku suurusega näomaskiga, et laps saaks ravimit kergemini sisse hingata.\nKui noorel lapsel on kohutav köha või see süveneb pärast päeva või kahte ja tema hingamine muutub vaevaliseks, helistage viivitamatult oma lastearstile. Nagu bronhioliidi puhul, jälgige oma lapse hingamissagedust. Kui see tõuseb liiga kõrgele - 50 hingetõmmet minutis või rohkem -, on teie laps kindlasti hingamisraskustes. Helistage 911.\nLOE EDASI: beebi astma alused\nToit, näiteks porgandi tükk või hot dog, on lämbumise kõige tavalisem põhjus. Kui laps hakkab sööma või väikeste mänguasjadega mängides järsku röhitsema või köhima, otsige suust ilmset süüdlast. Tavaliselt suudab ta selle ise välja köhida.\nKõlab nagu: väike püsiv köha või õhetav tunne\nSümptomid: kuna imikud torkavad alati asju suhu, on võimalik midagi vahele jätta, mis on päevade kaupa kinni jäänud. Võõrkehast tuleva beebi köha sümptomiteks on:\nEsialgne köha ilm, millele järgneb püsiv köha või kerge vilistav hingamine päevade jooksul pärast seda - ilma muude külmetuse sümptomiteta ja lähiajaloo külma või palaviku puudumisega\nKopsupõletik võib olla põhjustatud ka toidust, mis on valesti alla neelatud ja lapse kopsudesse kinni jäänud - maapähklid on väga levinud süüdlased, ütles dr Dundon.\nKui ese on täielikult blokeerinud teie lapse hingamisteed, ilmnevad tal järgmised sümptomid:\nTundub olevat ilmses hädas\nEi tee üldse heli\nImiku kurgusse takerdunud esemete ravi: kui kahtlustate, et läbipääs on täielikult blokeeritud, keerake laps ümber ja andke viivitamatult viis selja lööki tema abaluude vahele. Kui te ei saa võõrkeha nihutada, helistage 911.\nOsaliselt asetatud eseme korral proovige aidata beebil seda köhida, kallutades pea alla ja andes talle paar õrna selga. Kui kahtlustate, et teie laps põeb osaliselt asetsevat eset, kuid ta ei näi olevat võimeline seda köhima, vajab ta rindkere röntgenograafiat. Kui natuke toitu on tõesti kinni jäänud, suunab arst teid spetsialisti juurde, kes saab bronhoskoopiat läbi viia. Protseduuri ajal pannakse laps üldanesteesiasse ja pisike kiudoptiline toru, mille otsas on pintsetid, läheb hingamisteedest alla ja valib võõrkeha välja.\nLOE EDASI: lämbumisoht ja teie laps\nHelistage oma arstile, kui teie lapsel on:\nIgasugune köha ja ta on noorem kui 4 kuud\nKuiv köha, mis on seotud külmetusega (nohu, kuid pole palavikku), mis kestab üle viie kuni seitsme päeva\nKuiv või märg köha koos külma ja palavikuga 100 kraadi või rohkem\nKerge, kerge vilistav hingamine\nHelistage 911, kui beebi on:\nHingamist ei õnnestunud tabada\nKõhu kiire tõmbamine ja laiendamine


Mais - Older Grupp\nFAO 160 Silomais. Väga kõrge kiudaine seeduvus. Varajase saagikusega, kõrgkvaliteetne mais. Kiire algareng. Kõrge kuivaine saak. Vars on peenike, kuid taimel on väga hea seisukindlus ja ei lamandu. Keskmiselt kõrgem taimik. Väga kõrge haigusekindlus. Külvist koristusküpseks 140 päevaga,...\nMais (TK 175)\nFAO 165 Väga varajane Tera ja tõlviku saamiseks aretatud sort. Eriti külmakindel, kiire idanemisega ka külmas mullas (+6°C). Iseloomulik kompaktsus, varajane õitsemine, kiire kuivaine moodustumine ja suurepärane niiskushülgavus. Kolmekordne hübriid, kasvatab poolhammasseemned (1000 seemne...\nFAO 190 Silomais. Suured, madalal asetsevad, hästi täidetud, keskmise pikkusega, hea täituvuse ja kattelehtede kattuvusega maisitõlvikud. Tugevad juured. Püstised laiad lehed. Hästi leheline, keskmisest kõrgem, väga ilusa väljanägemisega taimik. Püsib kaua rohelisena. Külvijärgne kiire...\nFAO 190 Eestis aastast 2015. 2017 aastast Eesti sordilehes. Silomais. Kõrgekvaliteediline. Kõrge seeduvusega. Hea varajane algareng, õitsemine ja haiguskindlus. Leheline sort. Suurte seemnetega, üle keskmise suurusega tõlvikud. Kõrge tärklisesisaldus ja saak ha kohta. Hea...\nMais (LG 30.209)\nFAO 190 Silomais. Varajane õitsemine. Püsib kaua rohelisena. Hea haigusekindlus. Suhteliselt varajane, leheline, suurte tõlvikutega võimas sort. Üle keskmine taimekõrgus (2,7-2,9m). Üle keskmise taime seisukindlus. Suure saagipotentsiaaliga. Sobivada ka niiskemad, turvastunud...\nFAO 190 - 210 Silomais. Kõrge kogu taime seeduvus. Hea varajane jõudlus ja õitsemine. Suured, hästi arenenud maisitõlvikud. Suhteliselt varajane sort meie kliimas, kuigi aretuslikult peaks olema hiline (valmimine samaväärne sortidega Monty, Bonnie). Stabiilne, olenemata piirkonnast ja...\nFAO 210 Külvi seemnenorm 75-80 000 seemet/ha. Pakendatud 80 000 seemet kotis. Seemnete lõpumüük - viimane müügiaasta 2018